Меҳнат муҳожирларининг Қозоғистонга келиши қийинлашади\nЖорий йилнинг 1 июнидан бошлаб Қозоғистонда чет элликларни ишга жалб қилиш бўйича янги мезонлар жорий этиладиган бўлди. Расмийлар эндиликда Қозоғистонга келаётган меҳнат муҳожирларининг маълумоти, иш стажи ва улар ихтисосига бўлган талаб эътиборга олинишини айтмоқда.\nҚозоғистон меҳнат ва ижтимоий таъминот вазири Бердибек Сапарбоевнинг таъкидлашича, маҳаллий аҳоли ўртасидаги ишсизлар сони кўплиги баробарида сўнгги пайтларда Қозоғистонда кузатилаётган молиявий инқироз ҳам маҳаллий иш берувчиларнинг четдан келаётган ортиқча ишчи кучига аввалгидек талаби йўқлигини кўрсатмоқда.\nБироқ вазирнинг бу сўзлари маҳаллий иш берувчиларни қувонтирмаган кўринади. Чунки уларнинг аксарияти Қозоғистонда четдан келаётган арзон ишчи кучига талаб катталигини таъкидламоқда.\n“Четдан келаётган ишчи кучи Қозоғистонга кириши керак, усиз бўлмайди. Ҳозир чиндан ҳам мамлакатда молиявий инқироз кузатиляпти, бироқ бунга ҳукуматнинг ўзи айбдор. Биз хорижий фуқароларни ишлатишдан манфаатдормиз, чунки улар озгина ҳақ эвазига ишлайди, устига-устак ўз ишини тоза ва ҳалол бажаради. Биз ҳукуматнинг бундай қароридан норозимиз”,- дейди маҳаллий иш берувчилардан бири.\nБироқ расмийлар Қозоғистон ҳудудини меҳнат муҳожирларидан тозалаш амалиётини давом эттиряпти. Масалан, куни-кеча Жамбил вилояти прокуратураси матбуот хизмати мамлакат миграция қонунчилигига зид равишда ишлаб юрган ўзбекистонлик ва қирғизистонлик 15 фуқаро ўз юртига депортация қилинганини маълум қилди.\nАммо кузатувчилар расмийларнинг меҳнат муҳожирларини ишга жалб қилиш бўйича кўражак чоралари мамлакатда юзага келган молиявий инқироз ва маҳаллий аҳоли ўртасидаги ишсизлик муаммосини ечишга ёрдам бера олмайди, деб ҳисоблайди. Инсон ҳуқуқлари халқаро бюросининг мигрантлар иши бўйича мутахассиси Виктория Тюленева ана шундай фикрловчилардан.\n“Илгари Қозоғистонга чегара постлари орқали қонуний ўтган кишилар бу борадаги қонунчилик кучайтирилиши оқибатида чегарадан ноқонуний ўтишига эришамиз, холос. Қозоғистонга аввал қанча одам келган бўлса, бундан кейин ҳам шунча келаверади”,- дейди В.Тюленова.\nҚўшни давлатда тирикчилик қилиб юрган баъзи ўзбекистонликлар ҳам Қозоғистон расмийларининг мамлакатга меҳнат муҳожирлар келишини қаттиқ назорат қилишга қаратилган қаттиқ чоралари фойда бермаслигини таъкидламоқда. Шунга қарамай, меҳнат муҳожирларини ёллашга талаблар кучайтирилиши, аввало, қўшни давлатлар, жумладан, ўзбекистонликлар учун кўп қийинчиликлар туғдиришини билдирди.\n“Ўзбекистонликлар қийналиб қолади. Хафа бўлмасин-ку, ҳаммаси мана шу ерда юрибди. Бу ерга киргизмаса, Россияга боради. Айланма йўллар билан келаверади. Одамлар барибир йўлини топади. Одамлар чумолига ўхшайди, бу ердан ёпиб қўйсанг, бу ердан ўтади”,- дейди ўзбекистонлик суҳбатдошлардан бири.


"Зенит" бош мураббийи Аршавин ва Кержаков кейинги мавсумда жамоага керак эмаслигини айтди\n14:29 / 01.07.2015\nСанкт-Петербургнинг "Зенит" жамоасини бирданига уч нафар тажрибали футболчи тарк этди. Андрей Аршавин, Александр Кержаков ва Анатолий Тимощук билан шартнома узайтирилмади.\nЖамоа бош мураббийи Андре Виллаш-Боаш бу уч нафар футболчи кейинги мавсум учун ўзи тузадиган таркибда бўлмаслигини маълум қилган. Жамоа раҳбарияти бу мураббийга кенг ваколатлар бериб қўйгани кўплаб мухлисларнинг норозилигига сабаб бўлган.\nҚайд этиш жоизки, Аршавин ва Кержаков "Зенит"нинг ички чемпионат ва халқаро майдонларда узоқ кутилган ғалабаларининг асосий ижодкорлари бўлишган эди. Аршавин 2008 йилда жамоанинг УЕФА Кубогида зафар қучишида асосий ишни бажарган ва жамоа билан ички чемпионатда уч марта олтин медалларга эга чиққан. Кержаков эса жамоадаги ўйинлари орқали нафақат "Зенит" тарихидаги, балк Россия футболи тарихидаги энг яхши тўпурар бўлишга эришган.\nАршавин 2012 йилда "Арсенал"ни тарк этгач, футболга қизиқиши йўқолди ва ўтмишда ўйинларига ҳурмат сифатида "Зенит"га қабул қилинди. Кержаков ҳам вақт ўтиб, спорт формасини йўқотди ва 1527 дақиқалик "голсиз" серияни қайд этди. 2014-2015 йиллар мавсумида ҳар икки футболчи ҳам деярли майдонга туширилмади. Жамоа уларнинг ўйинларисиз мамлакат чемпионлигига эришди.\n"Кержаков менинг кейинги мавсумдаги режаларимдан ўрин олмайди. Аршавин ва Тимощук билан эса шартнома якунланди. Уларга кейинги фаолиятида омад тилаймиз", деб баёнот беради Виллаш-Боаш.\nКержаков бу баёнотни эсанкираган ҳолда қарши олди.\n"Сен 32 ёшдаса. 3 ҳафта олдин Россия терма жамоаси сафида гол ургандинг. Лекин, энди билишингча, клубинг бош мураббийи сени ўқув-йиғинига олиб кетмоқчи эмас", деб ранжиган кўйи ёзади у интернетдаги саҳифасида.\nЖамоа билан шартномаси 2016 йилнинг ёзига қадар тузилган Александр Кержаковга "Зенит 2" жамоасида ўйнаш таклиф қилинган ва футболчи бу таклифни қабул қилган.\nАршавин эса бу вазиатга босиқлик билан ёндашди.\n"Жамоа раҳбариятига мен билан ўта сахий тарзда муноасабда бўлишгани учун ўз миннатдорчилигимни билдираман. Шунингдек, мухлисларга ҳам доимо қўллаб-қувватлаб туришгани учун раҳмат. Агар ўйинларим билан уларни ранжитган бўлсам, бунинг учун узр сўрайман. Кержаковга эса янги жамоада омад тилайман", дея фикр билдиради Аршавин бу воқеалардан кейин.\n"Зенит" Аршавин ва Тимощукка жамоа тизимидан иш таклиф этгани ҳақида хабарлар мавжуд.


KUN.UZ дайжести: ҳафтанинг энг асосий хабарлари. Ўзбекистон (5-11 октябрь)\n18:10 / 11.10.2015\nҲурматли ўқувчилар! Юртимизда хафта давомида (5-11 октябрь) содир бўлган хабарлар хроникасини эътиборингизга такроран ҳавола этамиз.\nТошкентда бўлиб ўтадиган Шанхай ҳамкорлик ташкилоти саммити арафасида халқаро тоифадаги Hyatt Regency меҳмонхонаси фойдаланишга топширилади.\nТайоюан шаҳрида (Тайван) эшитиш қобилиятини йўқотган спортчилар ўртасида ўтказилаётган Осиё-Тинч океани ўйинларида ўзбекистонлик таэквондочилар учта бронза медалга сазовор бўлди.\nТошкент ва Ашхобод ўзаро ҳужжатлар пакетини имзолади>>\n8 октябрь куни Тошкентда бўлиб ўтган ўзбек-туркман музокаралари якунига кўра турли соҳаларда икки томонлама муносабатларни ривожлантиришга қаратилган ҳужжатлар пакети имзоланди.\nТошкент кўчаларини ёритишда замонавий технологиялардан фойдаланилмоқда>>\nТошкент кўчаларини ёритишда замонавий техник ечимлардан фойдаланилмоқда. Бу ҳақда ЎзФА Физик-техник институт “Физика-Қуёш” илмий-ишлаб чиқариш бирлашмаси катта илмий ходими Х. Собиров айтиб ўтди.\nЎзбекистон Россияга автомобиль экспорт қилиш ҳажмини 51 фоизга камайтирди>>\nЎзбекистон автомобилсозлари 2015 йилнинг январь-сентябрь ойларида автомобиль экспорти ҳажмини 51 фоиз ёки 15498 донага қадар қисқартирди.\n"Ўзбекэнерго" АЖ 5 млн дона замонавий электрон ҳисоблагичлар ўрнатишни режалаштирмоқда>>\nПойтахтдаги Дўрмон йўли билан Боғишамолни боғловчи автомагистраль қурилиши давом эттирилмоқда>>


Тил инсоннинг маънавий қиёфасини англатади | Buxoro yoshlari gazetasi\nТил инсоннинг маънавий қиёфасини англатади\nДарахтни кессалар унинг илдизидан бир шохча кўкариб, унинг ўрнини босади. Танадаги қилич ва ўқ яраси ҳам битиб кетади. Лекин тил яраси ҳеч вақт тузалмайди.\nҚалбга санчилган сўз ўқини чиқариб бўлмайди. Бадан заҳардан, қалб ёмон сўздан ўлади. Чунки сўз қиличи темир шамширдан ҳам ўткирроқдир…\nСўзлар – инсон ўзлигининг ифодасидир. Кичик новда катта дарахтлар тагида яширингани каби, кишиларнинг асл кўриниши сўзларда кўринмай қолади.\nИнсон қалб кечинмаларини сўзларида, тилида акс эттиради. Ҳазрат Алишер Навоий “Тилга эътибор – элга эътибор” деб бежиз айтмаганлар. Бирор-бир тилнинг жаҳон миқёсида кенг тарқалиши, халқаро йиғин, анжуман минбарларидан янграши, шу тил устувор бўлган давлатнинг юксак мақомидан далолат беради. Истиқлол даврида ўзбек тилига нафақат она Ватанимизда, шунингдек, жаҳон миқёсида эътибор кучайгани қувонарли ҳолдир, албатта. Америка Қўшма Штатлари, Германия, Япония, Жанубий Корея каби ривожланган мамлакатларнинг филолог мутахассислари юртимизга келиб ўзбек тили ва адабиётига оид қадимий ҳамда замонавий манбаларни ўрганиши, шу соҳаларда тадқиқотлар яратиб, ўз мамлакатларида чоп эьттириб, илм аҳлини она тилимизнинг, адабиётимизнинг юксак ютуқлари билан илм аҳлини баҳраманд этиши қалбимизни фахр туйғуларига тўлдиради.\nЮқорида қайд этилган ютуқлар билан ҳар қанча ифтихор қилсақ, арзийди. Аммо бу каби муваффақиятлар она тилимизни янада ривожлантириш, уни дунё жамоатчилигига янада кўпроқ таништириш борасида муаммолар, камчиликлар йўқ дегани эмас. Айрим ташкилот ва корхоналарда давлат тилида иш юритишга лоқайд қаралаётгани, тилимизга сўнгги ўн йилликларда шитоб билан кириб келаётган хорижий сўзлар, атамаларни тартибга солиш, улардан фойдаланишни меъёрлаштириш, лозим бўлганда уларнинг миллий тилимиздаги муқобилларига алмаштириш ҳозирги давримизнинг долзарб муаммолари қаторига киради.\nМуҳтарам Президентимизнинг ўзбек тилига Давлат тили мақоми берилишининг ўттиз йиллиги муносабати билан эълон қилинган “Ўзбек тилининг давлат тили сифатидаги нуфузи ва мавқеини тубдан ошириш чора-тадбирлари тўғрисида”ги Фармони биринчи галда ана шу каби муаммо ва нуқсонларни тўла-тўкис бартараф этишга бағишланган.\nБу тарихий Фармонда кўрсатилганидек, ҳар йилнинг 21 октябри “Ўзбек тили байрами куни” сифатида кенг нишонланади. Шу билан бирга, Ўзбекистон Республикаси Вазирлар Маҳкамаси тузилмасида ходимларининг умумий чекланган сони 9 та штат бирлигидан иборат Давлат тилини ривожлантириш департаменти ташкил этилди. Ушбу муассасага катта ваколатлар берилган бўлиб, у она тилимизнинг устувор мавқеини таъминлаш масалалари билан шуғулланади.\nФармонда қайд этилганидек, эндиликда мамлакатимиз ижтимоий ҳаётининг барча соҳаларида, жумладан, давлат бошқаруви, замонавий ва инновацион технологиялар, саноат, банк-молия тизими, ҳуқуқшунослик, дипломатия, ҳарбий иш, тиббиёт ва бошқа соҳаларда иш ҳужжатлари, йиғинлар она тилимизда олиб борилишига асосий эътибор қаратилади. Юқорида кўрсатиб ўтилган соҳалар мамлакат, давлат қурилмасининг энг муҳим тармоқлари ҳисобланиб, уларда муомала ва иш фаолиятининг давлат тилида олиб борилиши тилимизнинг мавқеини мустаҳкамлашда ғоят муҳим аҳамиятга эгадир.\nАлбатта, жаҳон нуфузли тиллари орасида муносиб ўрин тутган қадимий туркий тиллар оиласига кирувчи она тилимиз билан ҳар қанча фахрлансак арзийди. Бу тилнинг илмий ва адабий тил даражасида камолга етишида дастлабки жиддий қадам, албатта, ҳазрат Алишер Навоийнинг адабий ва илмий асарлари орқали қўйилгани ҳаммамизга маълум. Навоий ўзининг тилшунослик ва адабиётшуносликка бағишланган “Мезон-ул-авзон” (“Вазнлар ўлчови” ) асарида ўзбек тилининг лексик-семантик жиҳатдан бойлиги, латофати ва жозибадорлигини илк маротаба илмий жиҳатдан факт ва далиллар асосида исботлаб берган эди. Буюк мутафаккир, жумладан, биргина форс-тожик тилидаги “гиря кардан” – “йиғламоқ” феълининг ҳолатига қараб йигирмага яқин синонимларини келтирадики, бу ўз вақтида араб ва форс тилларида ижод қилиб келаётган, ўзбек тилини саҳройи, қашшоқ, нозик инсоний туйғуларни ифодалашга қодир бўлмаган, адабий тил даражасига кўтарилишга нолойиқ тил деб менсимай келаётган ижодкорларга муносиб зарба бўлган эди. Ҳазрат Навоий бу илмий даъвосини амалиётда, яъни ўз ижодий асарлари орқали ҳам яққол исботлаб бергани бугун ҳеч кимга сир эмас. Зеро, ҳазрат Навоий ўз монументал асарлари билан ўзбек адабий тилини юксак мақомга олиб чиққунига қадар кўпгина туркигўй шоирлар ҳам асрлар давомида шаклланиб, такомилига етган араб ва форс-тожик адабий тилларида ижод қилиб келар эдилар. Бугунги кунда бухоролик шоир Субҳоний ушбу тарихий ҳолатни “Боболарим форсийда шеър битмиш, нечукким туркийнинг ўзи – шеър” дея кинояли эслаб ўтади.\nТарихан ана шундай обрў-эътибор ва нуфузга эга бўлган тилимизнинг бугунги аҳволи қандай, айниқса ёш авлоднинг адабий тилга муносабати, ўзаро сўзлашув маданияти қай аҳволда? Афсуски, муомала-муносабатлар гувоҳи бўлиб, радио ва телевидение орқали берилаётган айрим эшиттириш ва кўрсатувларни кўриб, бу борада ҳали мақтанишимизга эрта экан, деб қўясан киши. Эшиттириш ва кўрсатувлар у ёқда турсин, ҳатто айрим кинофильмларда ҳам қаҳрамонлар бемалол маҳаллий шевада гапираверадилар. Тўғри, баъзи ҳолларда адабиёт ва санъат қонун-қоидаси талабига биноан айрим кино қаҳрамонларининг ички ҳолати, маҳаллий хусусиятларини очиш мақсадида улар ўзи туғилиб ўсган вилоят шевасида гапиртирилади. Бу ижодий усул айни муддао. Аммо барча кино қаҳрамонлари биргина шевада гапирса, буни кўрган ёш авлод ҳақиқий адабий тил шу экан-да, деб ўйламайдими?\nЎсиб келаятган ёшларимизни кўп кузатаман ва улар билан ҳамсуҳбат бўлганимда улардаги шошқалоқлик,ўзбек тилини бузиб, ҳар хил тилларни қўшиб гапиришларини кўриб афсусланаман, она тилимиз тўғрисида тўлиқ таълим берилмаятгандир ёким, улар устозларидан эшитган ўзбек тилидаги чиройли сўзларни қунт билан ўрганишмаяптимикан деб ўйлайман.\nҲазрат Навоий-нинг “Тилга эътибор – элга эътибор” ўгити шунчаки қанотли сўз ё ибора эмас, балки замирида чуқур ижтимоий маъно ётган буюк бир танбеҳ ҳам эканлигини энди-энди англаб етаяпмиз. Тил модомики миллат кўзгуси экан, биз шу кўзгуга қараб ўзимизни тузатиб олишимиз лозим бўлади. Шундан кейингина кўзгудан ўпкаланмаймиз. “Инсон қалби билан ҳазиллашманг сиз, унда миллат яшар, унда тил яшар” дейди атоқли шоир Абдулла Орипов. Бинобарин, инсон қалби инъикоси бўлган тил билан ҳам ҳазиллашмайлик.\nвилоят ахборот ва оммавий коммуникациялар бошқармаси бошлиғи\nПредыдущая записьТИЛИНГ БИЛАН ЮРМА!Следующая записьЁшлар фестивали: улкан мақсадларга йўл\nНОШУКУР – БОШ ОҒРИТАР…\nМАТБУОТ ТАРҚАТУВЧИ ДЎКОНЛАРИ ХИЗМАТИ ҚАНДАЙ?\nОЧДАН ЎЛГАН КАШФИЁТЧИ


Чили гилосининг экспорти ушбу мавсумда 9,8 фоизга ўсади • EastFruit\nБош саҳифа › Янгиликлар › Чили гилосининг экспорти ушбу мавсумда 9,8 фоизга ўсади\nЧили гилосининг экспорти ушбу мавсумда 9,8 фоизга ўсади\nМуаллиф: EastFruit 9 Дек 21 8 Дек 21 053\nЧили гилоси экспортининг 82% дан ортиқ улушига эга Чили мева экспортёрлари уюшмаси (АSOEX) маълумотларига кўра, 2021/22 мавсумда гилос экспорти 2020/21 йилги мавсумга нисбатан 9,8% га ўсади. Гилос етказиб беришнинг кутилаётган ҳажми 77 453 626 қути (ҳар бири 5 кгдан)ни ёки 387 268 тоннани ташкил этади.\nМавсум аллақачон бошланган. АSOEX маълумотларига кўра, 11 ноябрь ҳолатига кўра, Чилидан 44 162 қути гилос экспорт қилинди.\n“Биз гилос экспортининг янги мавсумини бошладик. Бутун жаҳон бўйлаб истеъмолчиларга сифатли ва хавфсиз мева етказиб беришни мақсад қилганмиз. Қишлоқ хўжалиги вазирлиги ҳамда Қишлоқ хўжалиги ва чорвачилик хизмати (SAG) раҳбарияти билан биргаликда ажойиб мавсумга тайёргарлик кўрдик. Бундан ташқари, биз экспорт географиямизни Россия сингари янги бозорларга кенгайтириш устида ишлаяпмиз”, дейди АSОЕХ президенти Рональд Баун.\nАSОЕХ гилос қўмитасининг раиси Кристиан Тагле эса шундай дейди: «Умуман олганда, бу йилги об-ҳаво шароити ёмон бўлмади. Ҳосил ёмғир ёки совуқдан азият чекмади ва меванинг сифати юқори эканлигига ишончимиз комил. Жаҳонда логистика билан боғлиқ мураккаб вазиятни ҳисобга олган ҳолда биз мавсум муваффақиятли ўтиши учун тармоқ сифатида яқиндан ҳамкорлик қиламиз”.\nАSОЕХнинг Европа ва Осиё бўйича маркетинг директори Шариф Кристиан Карвахаль шундай хулоса қилди: «Гилос бўйича ProChile қўмитаси билан биргаликда биз реклама кампаниясини ишлаб чиқдик. Бу ҳосил ҳажми ошиши жараёнида мева истеъмолини рағбатлантиради. Турли бозорларда бир қатор маркетинг тадбирларини ишлаб чиқамиз. Хусусан, Россияда бу йил биринчи бор ишладик. Чили гилосини тарғиб қилиш учун маҳаллий дистрибьюторлар билан фаол ҳамкорлик қилиш умидидамиз”.\nЭслатиб ўтамиз, Чили гилосининг жорий мавсуми масалалари, шунингдек, ушбу турдаги мевани Россия бозорига олиб чиқиш режалари “Чилидан гилос импорти – 2021. Саволлар ва жавоблар” деб номланган вебинарда муҳокама қилинади. Тадбир 2021 йилнинг 14 декабрь куни соат 10:00 да (UТC+2) бўлиб ўтади.\nВебинар Чили мева экспортёрлари уюшмаси (АSОЕХ) томонидан ташкил этилади.\nУшбу тадбирнинг спикерлари сифатида Чили мева экспортёрлари уюшмаси (АSОЕХ)нинг Европа, Осиё ва Яқин Шарқ бўйича маркетинг директори Шариф Кристиан Карвахаль ва «Крисп Консалтинг» консалтинг агентлиги директори Ксения Горовая чиқиш қилади.\nВебинарда иштирок этиш учун ушбу ҳавола орқали рўйхатдан ўтишингиз мумкин.


Ўзбекистонда мудофаа вазири алмашди\n16 май 2021, Тошкент вақти: 01:29\nhttp://gdb.rferl.org/FB7BE75C-4CDA-41D9-A4C8-F8E6DF2A9993_w203.jpg --> http://gdb.rferl.org/FB7BE75C-4CDA-41D9-A4C8-F8E6DF2A9993_mw800_mh600.jpg Президент Каримов 2005 йилда Андижондаги хунрезликларга масъул кўрилган вазирни лавозимидан бўшатди. 17 сентябр куни Каримовнинг фармони билан Ўзбекистон мудофаа вазири Руслан Мирзаев бошқа ишга ўтганлиги сабабли, ўз лавозимидан олиб ташланди. Унинг ўрнига, шу пайтгача вазир ўринбосари ва Жануби-ғарбий ҳарбий округ қўмондони бўлиб келган Қобилжон Бердиев мудофаа вазири лавозимига тайинланди.\nМирзаевнинг ишдан олинишини, июл ойида Когонда қурол-аслаҳа омборхонаси портлаб кетмаганида ёки бир ойдан сўнг Европа Иттифоқи Ўзбекистонга қарши санкцияларни кўриб чиқишни режалаштирмаганида эди, ҳукумат таркибидаги оддий бир кадрлар алмашинуви сифатида изоҳлаш мумкин эди.\nИнсон талофатларига сабаб бўлган Когондаги қурол-аслаҳа омборхонасининг портлаши учун, мудофаа вазири лавозимини эгаллаган Мирзаев шахсан масъул қилинганини тахмин қилиш қийин эмас.\nКеласи ойда Европа Иттифоқи 2005 йилда юзлаб намойишчилар отиб ташланган Андижон воқеалари сабабли Ўзбекистонга қарши жорий этилган санкцияларни кўриб чиқади.\nЕвропа Иттифоқининг Ўзбекистонга киритган қурол-яроғ эмбаргоси ҳамон ўз кучида қолмоқда. Мазкур воқеаларга масъул кўрилган 12 нафар хавфсизлик идоралари расмийларига нисбатан жорий этилган виза таъқиқи вақтинча тўхтатиб қўйилган. Ушбу мулозимлар рўйхатида эндиликда собиқ мудофаа вазири Руслан Мирзаевнинг исми ҳам бўлган эди. Бироқ Ўзбекистон ҳукумати билан мулоқотни давом эттириш мақсадида Иттифоқ Руслан Мирзаевни шунингдек, Андижон вилоятининг собиқ ҳокими Сайдулло Бегалиев, мудофаа вазирлигининг собиқ мулозимлари Қосимали Аҳмедов ва Исмоил Эргашевларни, виза таъқиқи жорий этилган ўзбек расмийлари рўйхатидан олиб ташлаганди.\nШунга қарамасдан Мирзаевнинг юқори лавозимдан бўшатилиши, Европа Иттифоқи Андижон воқеалари учун масъул билган шахслардан қутилиш сифатида кўрилмоқда, дейди Андижон воқеалари ҳақидаги китоб муаллифи Баҳодир Мусаев.\n“Янги мудофаа вазирининг тайинланиши санкцияларнинг бекор қилиниши кутилаётгани билан боғлиқ. Каримов шунчаки ҳукуматни шаънига доғ туширган расмийлардан тозалаётганини кўрсатяпти. Лекин аслида бу воқеаларга биринчи галда жавобгар шахс, унинг ўзидир”, – дейди Баҳодир Мусаев.\nАммо Ўзбекистоннинг янги мудофаа вазири Қобилжон Бердиевнинг номи Европа Иттифоқи рўйхатида бўлмаса ҳам, Андижондаги намойишнинг қонли бостирилишида унинг ҳам қўли борлиги маълум. Зеро, Бердиев Андижондаги намойишни бостиришда бевосита иштирок этган махсус амалиётлар бўйича бригада командири бўлган. Бироқ мустақил сиёсатшунос Тошпўлат Йўлдошев мудофаа вазири лавозимига Бердиевнинг тайинланиши тасодиф эмаслигини айтади.\n“Ўзига яқин одамлар албатта катта жиноятга боғлиқ бўлган бўлиши керак. Агар жиноятга боғлиқ бўлган бўлса, улар кўпроқ муте бўлади. Яъни буйруқларни сўзсиз бажарадиган бўлади. Каримовга ҳозирги даврда профессионал, ўйлайдиган, қанақадир ўзича мустақил тадбирлар ўтказадиган одам эмас, балки фақатгина буйруқларни бажарадиган одам керак. Шулардан бири Бердиевдир”, дейди Тошпўлат Йўлдошев.\nОктябр ойида Европа Иттифоқи ўзбек расмийларига виза таъқиқини узайтирмаслиги кутилаётган бир пайтда, Андижон воқеалари сабабли халқаро жамоатчилик диққат марказига тушган ўзбек расмийларининг кўпчилиги ўз лавозимидан бўшатилган. Ички ишлар вазири Зокиржон Алматов соғлиғи туфайли истеъфога чиқарилган бўлса, собиқ мудофаа вазири Қодир Ғуломов давлат мулкини талон-тарож қилганликда айбланиб, ишдан ҳайдалган. Бироқ таҳлилчилар, Ғуломов ўзининг Андижон воқеаларига алоқадор эмаслиги ҳақида очиқчасига айтгани ва унинг ғарбга мойиллиги сабабли, Каримовнинг ғазабига учрагани ҳам айтилади. Мустақил журналист ва инсон ҳуқуқлари ҳимоячиси Абдураҳмон Ташановнинг фикрича, санкциялар бекор қилинганидан сўнг Ўзбекистоннинг Европа Иттифоқи билан кутилаётган яқинлашуви, президент Каримовни мамлакатдаги қатағонлар учун масъул анча салмоқли фигуралардан бири, Миллий хавфсизлик хизмати раҳбари Рустам Иноятовдан ҳам қутилишга мажбур қилади.\n«Агар Европа Иттифоқи билан муносабатлар тикланадиган бўлса, ҳукуматимиз бу одамлардан тозаланади. Чунки бу ерда ўзига хос сабаблар бор. Агар ЕИ билан борди-келди йўлга қўйиладиган бўлса, табиийки жамоатчиликда савол туғилади. Кўнгилсиз эслашлар содир бўлиши мумкин. Ëки бўлмаса журналистлар тарафидан\nўша масала қайта қўзғалиши мумкин. Улар таъқиқни бекор қилсалар ҳам бу шахслар Андижон воқеаларини эслатувчи шахслар сифатида уларнинг эсида қолади», дейди Абдураҳмон Ташанов.\nШундай қилиб Андижон воқеалари, Ўзбекистон ҳукумати таркибига ўз таъсирини ўтказмай қолмаётир. Ҳозирча бундай ўзгаришлар асосан мамлакат хавфсизлик идоралари ичида заифроғи ҳисобланган Мудофаа вазирлиги ичида рўй берди. Айни пайтда мудофаа вазири лавозимидан четлаштирилган Руслан Мирзаев режим хизматидан кетган эмас. Хабарларга кўра, бундан буён у Ўзбекистон миллий хавфсизлик кенгаши котибининг ўринбосари лавозимида ўз ишини давом эттиради.


Энг буюк бойлик - Узбек ибратли хикоя (реал)\nVatanda.Com » Хикоялар » Энг буюк бойлик\nЭнг буюк бойлик\nТабассум қилиб турган биродаринг,\nЯхшиликни ҳис эттирган дўстинг ва вужудингдаги сиҳҳатликдир.\nКўнглингга балолар келганда табассум ила қаршила.\nШукр ва сабрни ўрганаётган экансан қўрқма!\nСенга ризо мақоми яқиндир...\nБахтли бўлиш сиррини Ҳазрати Пайғамбар алайҳис саломдан ўрган. Аллоҳ таоло сенга нимани берса, ўшанга рози бўл!\nБошингга келган дардга, балога рози бўлиб, оҳ-воҳ қилмасанг сенга ўша замон жаннат эшиги очилади.\nАгар ғам элчиси сенга келса, уни қадрдон дўстингдек кутиб ол, уни қучоқла.\nЗотан у сенга бегона эмас, у билан ошнолигинг бор.\nСевгилингдан келган жафога жавобан асло юзингни буриштирма, уни хурсандчилик билан:\n- "Марҳабо, хуш келдинг!" - деб, кутиб ол.\nУни юзингда табассум ва тилингда ширин сўз билан кутиб олгин ки,\nкўнгил олувчи ва ўхшаши йўқ у борлиқ, ёқимсиз бўлган ёпинчиғини устидан олиб ташласин ва гўзаллигини ўртага чиқарсин!\nМунис қизгинам, бир иш қилишингдан олдин обдон ўйла, шошма-шошарлик қилма, қатий қарорингдан кейинги воқеалар кетма-кетлигига мендек жавоб берма. Ҳаётда ҳамма нарса бўлади, мабодо сенга нисбатан зулм ва ноҳақликлар бўлса барчасини Аллоҳга ҳавола эт, бандасига эмас. Неки сўрасанг, Аллоҳдан сўра, беминнат ёрдамчи, ягона илоҳдир. Ҳар бир нарсани...\nРАШК ЕНГ ХАВФЛИ ХАСТАЛИК БЕЛГИСИДИР…\nнглиялик 23 яшар киз Еви Мур севган йигити билан озини жуда бахтли хис етарди. Аммо кейинги пайтларда хеч кандай сабабларсиз уни бировларга рашк кила бошлади. Озини ози тушунмай колди. Нима учун кутилмаганда рашк кила бошлаганини англай олмай хуноб болди. ...\nИт ўлди. Виждон, инсоф, диёнат ҳам... Аёл шуларни хотирлаб ўйга ботди. Мана чорак аср умр кўрибди. Кимнингдир дилини оғритган бўлса бордир. У ҳам ҳам ҳақгўйлиги, ҳалоллиги учун бўлган. Лекин руҳи ҳеч қачон ҳозиргидай азоб топмаган. Хаёлида фақат бир савол чарх уради: "Гуноҳи болаларига урса-я?”...\nМен хам барча айоллар сингари чиройли кийинишни, яхши яшашни орзу килардим, бирок бу ниятларимни амалга ошириш учун пул зарур еди. колимда тайинли хунарим болмаганидан бошимни каерга уришни билмасдим. Мактабни битирганимданок ота-онам биринчи келган совчиларга розилик бериб юборди. Тушган оилам биздан кора бадавлатрок еди, шу нарса уйдагиларимга...\n— Ойижон, мен, албатта, бу йил рўза тутаман, – деди. Жамол ўз онасига Рамазондан бир кун олдин. — Сен эндигина 6 га тўлдинг-ку, вақтли эмасми?! – деди онаси. — Муҳаммад рўза тутади-ку, – тинчланмади Жамол. — Ҳа, лекин у 10 ёш, – жавоб берди онаси....\nХазонли кунлар. Тузок... 1-кисм\nИшдан чарчаб келган Шухрат ака мехмонхона сари йул олди. Ичкарига муралар экан, хозиргина мехмонлар келиб кетганини сезди, чунки хали дастурхон егиб олинмаган эди. Уз хонасига кирар экан, эшик огзида Мехри хола унга пешвоз чикди......\nИншо (аччик хакикат)\n— Эртага дам олиш куни, — укитувчи болаларга карата дона-дона сузлади. — Албатта ота-онангиз билан бирор маданий масканга бориб, таассуротларизни иншо тарзида ёзиб келинг. Душанба куни текшириб оламан!......\nЖўрахон буви тиши чиққандан бери шаҳардаги Гузармаҳалла марказида писта, қурут сотади. Бу соҳанинг сувини ичиб юборган дейишса, ишонаверинг! Бир кило писта ёки бир қути нос неча дона чиқиши, бир кило қурутдан қанча фойда қолишини шундоқ халтага қараб айтиб бера олади. Ёши олтмишга яқинлаб қолган бўлса-да, тил, жағ масаласида унча-мунча даллолдан...


Душанба куни кутилаётган об-ҳаво ҳақида маълумот берилди - 12.06.2022, Sputnik Ўзбекистон\nДушанба куни кутилаётган об-ҳаво ҳақида маълумот берилди\nСиноптиклар маълумотларига кўра, 13 июнь куни мамлакат Ўзбекистон бўйлаб ҳаво ўзгариб туради. 12.06.2022, Sputnik Ўзбекистон\nТОШКЕНТ, 12 июн — Sputnik. Ўзгидромет 13 июнь, душанба куни кузатиладиган об-ҳаво ҳақида маълумот берди.Тошкент шаҳрида ҳаво ўзгариб туради, қисқа муддатли ёмғир ёғиши, момоқалдироқ бўлиши мумкин. Ғарбий шамол йўналишини ўзгартириб шарқдан 5-10 м/с тезликда эсади. Ҳарорат кечаси 16-18 даража, кундузи 31-33 даража бўлади.Қорақалпоғистон Республикаси, Хоразм вилоятида ҳаво бироз булутли бўлади, баъзи жойларда ўзгариб туради, ёғингарчилик кутилмайди. Ғарбий шамол йўналишини ўзгартириб шарқдан 7-12 м/с тезликда эсади. Ҳарорат кечаси 15-20 даража, кундузи 32-37 даража бўлади.Бухоро, Навоий вилоятларида ҳаво бироз булутли бўлади, баъзи жойларда ўзгариб туради, ёғингарчилик кутилмайди. Ғарбий шамол йўналишини ўзгартириб шарқдан 7-12 м/с тезликда эсади. Ҳарорат кечаси 18-23 даража, кундузи 33-38 даража бўлади.Тошкент вилоятида ҳаво ўзгариб туради, баъзи жойларда қисқа муддатли ёмғир ёғади, момақалдироқ бўлиши мумкин. Ғарбий шамол йўналишини ўзгартириб шарқдан 7-12 м/с тезликда эсади. Ҳарорат кечаси 16-21 даража, кундузи 30-35 даража бўлади.Самарқанд, Жиззах, Сирдарё вилоятларида ҳаво бироз булутли бўлади, баъзи жойларда ўзгариб туради, ёғингарчилик кутилмайди. Ғарбий шамол йўналишини ўзгартириб шарқдан 7-12 м/с тезликда эсади. Ҳарорат кечаси 16-21 даража, кундузи 30-35 даража бўлади.Самарқанд, Жиззах, Сирдарё вилоятларида ҳаво бироз булутли бўлади, баъзи жойларда ўзгариб туради, ёғингарчилик кутилмайди. Ғарбий шамол йўналишини ўзгартириб шарқдан 7-12 м/с тезликда эсади. Ҳарорат кечаси 18-23 даража, кундузи 35-40 даража бўлади.Андижон, Наманган, Фарғона вилоятларида ҳаво ўзгариб туради, баъзи жойларда қисқа муддатли ёмғир ёғади, момақалдироқ бўлиши мумкин. Ғарбий шамол йўналишини ўзгартириб шарқдан 7-12 м/с тезликда эсади. Ҳарорат кечаси 15-20 даража, кундузи 30-35 даража бўлади.Республиканинг тоғли ҳудудларидаҳаво ўзгариб туради, вақти-вақти билан қисқа муддатли ёмғир ёғади, момақалдироқ бўлиши мумкин, айрим туманларда дўл ёғиши мумкин. Ғарбий шамол йўналишини ўзгартириб шарқдан 7-12 м/с тезликда эсади. Ҳарорат кечаси 7-12 даража, кундузи 20-25 даража бўлади.\n© SputnikДорожные знаки\nСиноптиклар маълумотларига кўра, 13 июнь куни мамлакат Ўзбекистон бўйлаб ҳаво ўзгариб туради.\nТОШКЕНТ, 12 июн — Sputnik. Ўзгидромет 13 июнь, душанба куни кузатиладиган об-ҳаво ҳақида маълумот берди.\nТошкент шаҳрида ҳаво ўзгариб туради, қисқа муддатли ёмғир ёғиши, момоқалдироқ бўлиши мумкин. Ғарбий шамол йўналишини ўзгартириб шарқдан 5-10 м/с тезликда эсади. Ҳарорат кечаси 16-18 даража, кундузи 31-33 даража бўлади.\nҚорақалпоғистон Республикаси, Хоразм вилоятида ҳаво бироз булутли бўлади, баъзи жойларда ўзгариб туради, ёғингарчилик кутилмайди. Ғарбий шамол йўналишини ўзгартириб шарқдан 7-12 м/с тезликда эсади. Ҳарорат кечаси 15-20 даража, кундузи 32-37 даража бўлади.\nБухоро, Навоий вилоятларида ҳаво бироз булутли бўлади, баъзи жойларда ўзгариб туради, ёғингарчилик кутилмайди. Ғарбий шамол йўналишини ўзгартириб шарқдан 7-12 м/с тезликда эсади. Ҳарорат кечаси 18-23 даража, кундузи 33-38 даража бўлади.\nТошкент вилоятида ҳаво ўзгариб туради, баъзи жойларда қисқа муддатли ёмғир ёғади, момақалдироқ бўлиши мумкин. Ғарбий шамол йўналишини ўзгартириб шарқдан 7-12 м/с тезликда эсади. Ҳарорат кечаси 16-21 даража, кундузи 30-35 даража бўлади.\nСамарқанд, Жиззах, Сирдарё вилоятларида ҳаво бироз булутли бўлади, баъзи жойларда ўзгариб туради, ёғингарчилик кутилмайди. Ғарбий шамол йўналишини ўзгартириб шарқдан 7-12 м/с тезликда эсади. Ҳарорат кечаси 16-21 даража, кундузи 30-35 даража бўлади.\nСамарқанд, Жиззах, Сирдарё вилоятларида ҳаво бироз булутли бўлади, баъзи жойларда ўзгариб туради, ёғингарчилик кутилмайди. Ғарбий шамол йўналишини ўзгартириб шарқдан 7-12 м/с тезликда эсади. Ҳарорат кечаси 18-23 даража, кундузи 35-40 даража бўлади.\nАндижон, Наманган, Фарғона вилоятларида ҳаво ўзгариб туради, баъзи жойларда қисқа муддатли ёмғир ёғади, момақалдироқ бўлиши мумкин. Ғарбий шамол йўналишини ўзгартириб шарқдан 7-12 м/с тезликда эсади. Ҳарорат кечаси 15-20 даража, кундузи 30-35 даража бўлади.\nРеспубликанинг тоғли ҳудудларидаҳаво ўзгариб туради, вақти-вақти билан қисқа муддатли ёмғир ёғади, момақалдироқ бўлиши мумкин, айрим туманларда дўл ёғиши мумкин. Ғарбий шамол йўналишини ўзгартириб шарқдан 7-12 м/с тезликда эсади. Ҳарорат кечаси 7-12 даража, кундузи 20-25 даража бўлади.


Атроф-муҳит муаммоларига хабарлар\n7 сентябрь – Чиқиндилар ёқиб юборилишига қарши кураш халқаро куни.\n2001 йилдан бери саксонга яқин давлатда шу сана муносабати билан чиқиндилар ёқилишига қарши турли тадбирлар ўтказилади.\nЧиқиндилар ёқилиши муаммоси Ўзбекистонда ҳам мавжуд. “Экосан” халқаро жамғармаси матбуот котиби Хония Асилбекованинг айтишича, жамғарма шу муаммоларни ҳал қилиш мақсадида махсус дастур ишлаб чиққан.\n“Бу дастур “Саноат ва маиший чиқиндилар ҳамда аҳоли саломатлиги” деб номланади. 2002 йилда Ўзбекистонда “Чиқиндилар тўғрисида” қонун қабул қилинди ва анча ишлар амалга оширилди. Лекин барибир муаммо долзарблигича қолмоқда. Чунки ҳар йили республика бўйича 13 миллион куб метр қаттиқ чиқинди ҳосил бўлади. Лекин уларнинг 26 фоизигина маиший чиқиндилар тўпланадиган жойларга йиғилади. Уларни қайта ишлаш яхши йўлга қўйилмаган. Дастуримизда шу масалага катта эътибор қаратилган”, деди Х.Асилбекова.\nХ.Асилбекова дастур доирасида мамлакатнинг барча ҳудудларида тадбирлар ўтказилиши белгиланганини маълум қилди.\nПекинда Хитой ва Европа Иттифоқи саммити бўлиб ўтди. Унда иқлим ўзгариши, энергетика хавфсизлиги, атроф-муҳитга чиқарилаётган зарарли газлар миқдорини камайтириш ва бошқа муаммоларни ечишга қаратилган бир неча ҳужжат имзоланди.\nАтроф-муҳит ҳимоячилари фикрича, мазкур келишувлар глобал аҳамиятга эга. Чунки бугунги кунда Хитой ва Европа Иттифоқи атроф-муҳитга зарарли газлар чиқаришда бир-биридан қолишмайди.\nПекин расмийлари 2030 йилга қадар мамлакатнинг энергетика соҳасига бир ярим триллион евро миқдорида сармоя ётқизишни режалаган. Хитой ҳукумати бу маблағни атроф-муҳитни кам ифлослантирувчи замонавий технологиялар харид қилиш ва қайта тикланувчан энергия соҳасини ривожлантиришга сарфлаш ниятида.\nАтроф-муҳит ҳимояси билан шуғулланувчи “Greenpeace” халқаро ташкилоти АҚШнинг Жанубий Луизиана, Миссисиппи ва Алабама штатларида рўй берган “Катрина” тўфони оқибатида ҳалок бўлганлар оила аъзолари ва яқинларига таъзия изҳор қилди.\nТашкилот мутахассислари фикрича, саноат корхоналари чиқараётган зарарли газлар атмосферада тўпланиб, глобал иқлим исишига олиб келаётгани оқибатида табиий офатлар тез-тез рўй бермоқда. Шу боис, “Greenpeace” вакилларининг таъкидлашича, дунё давлатлари глобал иқлим исишига сабаб бўлаётган ис гази атмосферага чиқарилишини қаттиқ назорат қилиши лозим.\nАкс ҳолда кучли табиий офатлар ҳозиргига қараганда янада кўпайиши мумкин.\n“Greenpeace” ташкилоти қайта тикланувчан энергия соҳасини ривожлантириш муаммони ечишнинг энг афзал йўли эканини билдирмоқда.


Абдуқодир Тошқулов олий ва ўрта махсус таълим вазири лавозимига маъқулланди. Иномжон Маджидов ишдан кетди - OLIY TA’LIMNI RIVOJLANTIRISH TADQIQOTLARI VA ILG‘OR TEXNOLOGIYALARNI TATBIQ ETISH MARKAZI | ОЛИЙ ТАЪЛИМНИ РИВОЖЛАНТИРИШ ТАДҚИҚОТЛАРИ ВА ИЛҒОР ТЕХНОЛОГИЯЛАРНИ ТАТБИҚ ЭТИШ МАРКАЗИ\nАбдуқодир Тошқулов олий ва ўрта махсус таълим вазири лавозимига маъқулланди. Иномжон Маджидов ишдан кетди\n14 январ, 11:37 Yangiliklar\nБугун, 2021 йил 14 январь куни Олий Мажлис Қонунчилик палатасининг навбатдаги мажлиси бўлиб ўтди. Унда депутатлар Олий ва ўрта махсус таълим вазири лавозимига Абдуқодир Тошқулов номзодини кўриб чиқдилар ва маъқулладилар. Бунга қадар А.Тошқулов Термиз давлат университети ректори лавозимида ишлаб келаётган эди.\nАбдуқодир Тошқулов 1976 йил Сурхондарё вилояти, Бойсун туманида туғилган. 1998 йилда Термиз Давлат университетини тугатган. Меҳнат фаолиятини Термиз давлат университети молия ва солиқ тизими кафедраси ўқитувчиси бўлиб ишлашдан бошлаган.\nУ 2017 йилдан Термиз давлат университети ректори лавозимида ишлаб келмоқда. Сенатор.\nОлий ва ўрта махсус таълим вазири лавозимида ишлаб келаётган Иномжон Маджидов лавозимидан озод этилган.


Абдуқаюм Йўлдошев. “Ҳаммаси ёзиб қўйилган...” - www.ziyouz.uz\nБош саҳифа Илм ва фанСанъатАбдуқаюм Йўлдошев. “Ҳаммаси ёзиб қўйилган…”\nАбдуқаюм Йўлдошев. “Ҳаммаси ёзиб қўйилган…”\nЧоп этилган 07.01.2016 МуаллифZiyouz.uz\nСаҳна асоси — драматургия. Асар матнига ҳурмат билан қараш, уни ўқиш билан бирга уқиш, яъни чуқур англаш орқалигина яхши натижага эришиш мумкин. Бу оддий ҳақиқат, албатта. Бироқ кейинги пайтларда мана шу жўнгина талабга риоя қилмаслик, “замонавийлик, модернизм, муаллифлик ёндашуви” каби турфа шиорлар остида ҳатто мумтоз асарларни ўз билганича талқин этиш анъанаси пайдо бўлаяпти. Дунёда кечаётган бу жараённинг кўланкаси ўзимизда ҳам бўй кўрсатиб қолмоқда.\nБундан ўн-ўн беш йил бурун Германия саҳнасида жинси шим кийган Гамлет пайдо бўлганини эшитганимизда “ҳа, буям замонавийликнинг бир кўриниши, Шекспир абадийлигининг тимсоли бўлса керак-да”, деб қўяқолган эдик. Аммо бу жараён ақлни лол қолдирар даражада тезлашиб кетиши мумкинлиги хаёлга ҳам келмаганди. Афтидан, бу талотўпда айнан Шекспир кўпроқ ҳужумга учраши табиий ҳолга айланиб қолди, шекилли.\nЎзингиз тасаввур этиб кўринг, россиялик таниқли ёзувчи, телебошловчи ва театр режиссёри Андрей Максимов матбуотда Гамлетни ўз онасини ўлдирган, севгилисининг ақлдан озишига сабаб бўлган ярамас деб атайди. Бундан илҳомланиб кетган бўлса керак, Сиктивкардаги В.Савин номли театрда саҳналаштирилган “Гамлет” спектаклида бош қаҳрамон севгиси Офелияни рояль устида зўрламоқчи бўлади. Бу қадар фаросатсизликдан ғазабга келган Коми республикаси жамоатчилик палатаси аъзоси А.Шиголев театрни судга берди. Бироқ 2012 йилнинг январ ойида бўлиб ўтган суд театр ижодкорлари фойдасига ҳал бўлди. Ёмон ибрат юқумли бўлади. Тез орада Калуга саҳнасига мини-юбкада велосипед ҳайдаётган, тинмай чупа-чупс сўраётган Жульетта чиқди.\nАҚШда намойиш этилган “Ревизор” спектаклида Хлестаков тўсатдан Машенькага ёпишиб кетади ва… Томошабинлар бечора муаллиф Гоголь бу асари билан нима демоқчи эканини тушунмасдан тарқалишган.\nЖанжалли (шов-шувли эмас) спектакллари билан ном қозонган фаранг режиссёри Я.Фабр 2005 йили “Бағрикенглик базми” спектаклини намойиш этганида европалик томошабинлар актёрларга тухум отишдан ўзларини тийиб туролмайдилар. Ниҳоят мамлакат маданият вазирининг аралашувигина катта жанжалнинг олдини олади. Фабр эса саҳнада ғайри инсоний тажрибаларини ҳамон давом эттирмоқда: у режиссёрлик қилган спектакллардан бирида актёрлар уч ой мобайнида ўта заҳарли ўргимчак билан бирга рол ижро этишга мажбур бўлдилар, бошқа спектаклда эса саҳнага тўппа-тўғри музлаткичдан олиб келинган 11 та илон қўйиб юборилган. Режиссёр музда тўнғиб ётган илон камҳаракат бўлади, шу сабабли томошабинлар қаторига судралиб етиб бора олмайди, деб ҳисобларкан.\n2008 йили греклар “Медея” спектакли ижодкорларини саҳнадан қувиб солишган. Зеро, бутун спектакл давомида яланғоч юрадиган Медеянинг кимга қизиғи бор? Фожиали муҳаббати йўлида ўз фарзандларининг қотилига айланган Медеяни шу ҳолида саҳнага олиб чиқиш учун режиссёр қанчалар калтафаҳм ва довдир бўлиши керак?!\n2010 йили Горькийнинг машҳур “Дачники” пиесасини Калининград саҳнасида томоша қилиш учун келганлар ҳайратдан ёқа ушлаб қолишди: актёр ва актрисалар саҳнага онадан қандай туғилишган бўлса, шундай ҳолда чиқиб келишган.\n2011 йили Санкт-петербурглик режиссёр К. Богомолов “Турандот” пиесаси воқеаларини исловатхонага кўчириб саҳналаштирган. Худди шу режиссёр яқинда “Қирол Лир”ни саҳнага олиб чиқди. Спектаклда эркаклар ролини аёллар ижро этишади, ҳомиладор хотинларнинг қорни орқага қараб ўсади, Лир хоним эса баданига Россия харитаси туширилган улкан резина қўғирчоқни кўтариб юради. Режиссёрнинг фикрича, айнан резина қўғирчоқ бугунги Россия тимсоли эмиш…\nЎз-ўзидан аён, бу тарздаги “модернизм”ларни кўр-кўрона кўкларга кўтариш, бундай ишга журъат этган режиссёрларни даҳолик шоҳсупасига чиқариб қўйиш саҳнада “яланғоч қирол”ларнинг урчиб кетишига олиб келади, холос. Ялтираган ҳар нарса олтин бўлмагани янглиғ, тушунилмаган ҳар қандай воқелик буюкликдан нишона бўлолмайди.\nЯқинда ўзимизнинг театрлардан бирида бўлдик. Бундан етмиш-саксон йил бурун яратилган, ҳаммамизга таниш умрбоқий асар асосида спектакл намойиш этилди. Бешта йигит-қиз саҳнага чиқиб олиб гапираверади-гапираверади, денг. Ора-сира уёқдан-буёққа чопиб, рақс ҳам тушиб қўйишади. Сал зеҳн солиб эшитиб кўрдикки, қаҳрамонларимиз долларни ҳам тинч қўйишмаяпти, еврони ҳам. Қолган гап-сўзлар ҳам шунга яраша.\nИжод эркинлигини тўла қувватлаган ҳолда, асарнинг ўзини ўқиган, ундан завқ олган томошабин сифатида айтмоқчимизки, балки спектакл муаллифларини “Тошкентга саёҳат” муваффақияти илҳомлантиргандир, балки ўзга сабаб-омиллар бордир, бироқ классик меросимизни бу қадар эмин-эркин талқин этиш, “янгича нигоҳ” баҳонасида уни яланғоч масхарабозликка айлантириб қўйишдан муддао не?\nШак-шубҳасиз, саҳна — турли-туман тажрибалар ва ҳаттоки таваккаллар майдони. Аммо ҳар қандай эксперимент замирида, аввало, саҳналаштирилаётган асар матнига ҳурмат ётмайдими? Адабий асоссиз, муаллақ жойда чиройли саҳна “бино”сини қуриб бўладими? Бу борада Баҳодир Йўлдошев раҳбарлик қилаётган “Дийдор” театр-студиясидан ҳар қанча ўрганса арзийди. Туроб Тўла асари бўйича саҳналаштирилган “Нодирабегим” спектаклини бир бориб кўринг, ижро маҳорати ва матн мутаносиблигидан ҳайратга тушасиз. Спектаклнинг энг юксак чўққиларидан бири – амир Насрулло ва Нодирабегим баҳси саҳнасидан ларзага тушасиз. Бўлар экан-ку!\nАлбатта, ушбу шахсий мулоҳазалар орқали ижодкор режиссёрларга иддао қилиш фикридан буткул йироқмиз. Ақл ўргатишдан-ку, инчунин, худо сақласин. Ҳар ким ўз ишини қилгани маъқул. Ёзувчининг қисмати асар битмоқ, режиссёрнинг ҳунари уни саҳнага олиб чиқмоқ.\nАммо куни-кеча бир режиссёр билан озгина гурунглашиб қолдик. Меҳнаткаш акамиз беш йилдан бери Шукур аканинг машҳур “Бодом қишда гуллади” ҳикоясини саҳнага олиб чиқиш тадоригида экан. Бу ниятни эшитиб, рости, ҳаяжонланиб кетдим. Сўнг бу қадар узоқ муддатнинг ижодий изланиш билан боғлиқлигини тусмолладим. Адашмаган эканман. Гурунг чоғи аён бўлдики, режиссёр акамизни ҳикоя қаҳрамони Носиржоннинг… отаси қизиқтираркан. Ҳайрон бўлдим. Ҳикоя бошроғида Носиржон “Отамиз ҳаёт…” деб айтарди шекилли. Режиссёр гапни илиб кетди: “Худди шунақа! Лекин ҳикоя охирида “Отам йўқ…” дейди. Хўш, нимага?” Тўғриси, бу саволга жавоб бера олмадим. Режиссёр янада жўшди: “Мен шу саволга жавоб топсам, бас, ҳикояни икки кунда саҳналаштириб ташлайман”. Билмадим, балки адашаётгандирман, ҳар қалай, “ҳикояни икки кунда саҳналаштириб ташлаш” соҳасидан анча йироқман, аммо назаримда “Бодом қишда гуллади”да режиссёр акамизни беш йилдан бери ўйлантириб келаётган саволнинг жавоби бор. Яъни қаҳрамон “синиқ жилмайди”: “Отам йўқ… Алдаган эдим сизларни. Бўлади-ку!”. Дарҳақиқат, бу дунёда нималар бўлмайди, дейсиз. Бешинчи синфдалигида бошига узун темир тегиб кетган Носиржон отасиз ўсган бўлса ўсгандир. Гап бунда эмас-ку, тўғрими? Гап улуғ муҳаббат тўғрисида, илло севгининг қудрати, изтироб-азоби, шифобахш оғуси боис Носиржондек йигит яна ҳаётга қайтди, ҳарф таний бошлади… Ахир, асарда ҳаммаси ёзиб қўйилган… ҳаммаси…\nЗеро, бугун Шукур аканинг бемисл ҳикоясидан қаҳрамон отасининг тақдирини излаб юрган режиссёр эрта-бир кун уни ўзича топар, тополмаса ўйлаб чиқарар. Натижада яна бир чалакам-чатти, ёзувчининг сўзига, матнга эътиборсиз асар пайдо бўлмайдими саҳнамизда?\n«Ўзбекистон адабиёти ва санъати» газетасининг 2013 йил 3-сонидан олинди.\n← Аввалги Аввалги Абдурашид Абдуғафуров (1931-2005)\nКейинги → Кейинги: Хитой ва Ўзбекистон ўртасида дипломатик муносабат ўрнатилганига 24 йил тўлди


O‘zLiDeP оқдарёлик тадбиркор хонадонида маҳорат дарси ташкил этди | O'zLiDeP\nO‘zLiDeP оқдарёлик тадбиркор хонадонида маҳорат дарси ташкил этди\nO‘zLiDeP Оқдарё туман Кенгаши “Наврўз” маҳалла фуқаролар йиғини “Ўзбекистон” кўчасида яшовчи оилавий тадбиркор Бувиражаб Хушвақтова хонадонида маҳорат дарси ташкил этди.\nМаълум бўлишича, Б.Хушвақтова мамлакатимизда тадбиркорларга яратилган шарт-шароитлардан самарали фойдаланиб бундан 7 йил аввал оилавий касаначиликни йўлга қўйган. Айни пайтда буюртма асосида оилавий кўрпа, ёстиқ ва ёш келинлар учун турли хил тўй либослари тикиб келмоқда.\n–Фаолиятимни бошлашдан олдин менга “Тадбиркорликни бу йўналишда фаолият юритаётганлар кўп, яхшиси сиз бошқа йўналишда иш бошланг” деган кишилар кўп бўлган, – дейди Б.Хушвақтова. Аммо мен бу соҳага жуда қизиққаним ва буюртмаларга турли янгиликлар қилганим сабабли бозорда ўрнимни топдим. Ахир халқимизда “Қаловини топсанг қор ҳам ёнади” деган нақл бор. Оддий сузма, қатиқ, қурит тайёрлаш бўйича ҳам оилавий тадбиркорликни бошласа бўлади. Бунинг учун инсон ҳалол ва меҳнатсевар бўлиши керак, холос.\nТаъкидлаш керак, бугун Б.Хушвақтованинг туманда ўнлаб шогирдлари бор. Тадбиркор уларга тикувчиликнинг сир-асрорларини ўргатишдан ҳеч чарчамайди.


Ҳеч қачон бирор одамнинг зоҳирига қараб у ҳақида хулоса чиқаришга шошилмаслик ҳақида айтилади, чунки у ҳақида ҳақиқатни Аллоҳ таолодан бошқа ҳеч ким билмайди. Бу айни ҳақиқатдир. Шундай бўлишига қарамай, турли хил одамларнинг динга қандай амал қилишларига қараб ҳаётларида ҳам ўзига яраша фарқлари борлиги яққол кўзга ташланиб туради. Ўшанда Аллоҳ таолога бўлган иймон, турли хил ҳаёт синовларидаги сабр ва кейинги ҳаётдаги ажрлар ҳақида ўйга толишга мажбур бўлиб қолар экансан.\nМасалан, бир аёлни биламан – бир қарашда мўмина ва солиҳа аёлдир. У Исломга жуда қаттиқ амал қилади, хатто макруҳ шубҳаларидан ҳам парҳез қилади. Сўзларида доим Аллоҳ таолони зикр қилади, Расулуллоҳ с.а.в ҳадисларини айтиб юради. Унинг атрофида хотиржамлик ва қандайдир сакийна ҳам бор.\nУнинг ҳаёти – эрига итоат, кўчага кам чиқиш, доимий меҳнатдан иборат. У учун асосий нарса - фарзадлар тарбияси. Шундай бўлса ҳам, баъзан унинг бошига тушган мусибатлар ҳақида эшитиб қоламан: сурункали касаллик ва жисмоний оғриқ, ҳожат, яқин ва азиз бўлган қариндошлари тарафидан қўпол муомала. Ҳеч ким унинг қадрига етмайди ва фарзандлари ҳам ҳурмат қилмайди, эри эса бахил ва доим уни хафа қилади: ташқи кўриниши ҳамда диндорлигини танқид қилади ва аёлига бир тийин ҳам сарф қилмайди. Акаси эса, дунёвий тадбирларида ҳижоби учун доим мазаҳ қилади. Ҳатто қариб қолган онаси ҳам унинг устидан кулади. Бироқ, шундай бўлишига қарамай, у қариндошлик ришталарини жойига қўяди.\nЯна бир аёл бор, эркин яшайди, диндан узоқ. У ёш, турмуш қурмаган ҳамда унинг таниш хушторлари кўп. У клубларга бориб туради, экзотик мамлакатларга саёҳат қилиб, очиқ-сочиқ кийинади. Унинг қариндошлари билан муносабатлари аъло, уни дўстлари ва ҳамкасблари ҳам яхши кўради. Саломатлигида муаммоси йўқ ва ҳар кунги жисмоний тарбия эвазига кўриниши ҳам ёмон эмас. Иш жойи ҳам яхши, молиявий тарафдан ҳам бировга қарам эмас, кўнгли истаган нарсага қўли етади.\nШу икки муслима аёлни қиёслаганимда (балки нотўғри қилаётгандирман) Аллоҳ таоло ҳикмати ҳақидаги билимларим боши берк кўчага кириб қолади. Ўйлаб нимага шундай эканини охирига ета олмайман. Нега тақводор мўмин ва мўминаларнинг боши қийинчиликлардан чиқмайди, очиқ гуноҳкорларга эса ҳаётнинг барча яхшиликлари насиб этади?\nОдам бошига тушган мусибатлар - иймонининг синови-ми ёки гуноҳлари учун жазо-ми, буни қандай билса бўлади?\nАгар гуноҳлар учун муаммо, оғриқ ва бошқа мусибатлар ёғдириладиган бўлса, очиқ гуноҳ қилиб юрганларга кўп яхшиликлар ёғмаган бўлар эди. Шундай эмасми, ахир? Солиҳлар эса, гоҳ у ердан гоҳ бу ердан балоларга дуч келмасмиди?\nАллоҳ таоло cуйган бандаларига синов беради\nҚуръони каримни юзаки ўқишнинг ўзиёқ ёки унинг оятларини чуқур тафаккур қилиш бир нарсани ойдинлатади: Аллоҳ таолонинг барча пайғамбарлари зиммасида оғир юклар қўйилган – жисмоний, ижтимоий ва руҳий – ва улар Раббимизнинг рисолатини қанчалик кўп тарғиб қилганлари сайин, уларнинг зиммасидаги юк ҳам оғирлашиб борган.\nАллоҳ таоло Қуръони каримда марҳамат қилиб, мўминларни бу дунё қийинчиликлари билан синаши ҳақида зикр қилган:\n«Албатта, Биз сизларни бир оз қўрқинч ва очлик билан, мол-мулкга, жонга, меваларга нуқсон етказиш билан синаймиз...» (Қуръони карим, 2:155).\nДемак, Аллоҳнинг набийлари ва диний камолотга эришган мўминлар ҳақида гап кетиб, уларнинг динга тўлиқ амал қилганларида, одатда ушбу воқеалар рўй беради: Аллоҳга бўлган иймон нури ҳатто пирпирамай, эртанги кунга ишончи эса қатъий бўлган бир мўъмин ҳаёт кечирмоқда. Вақти-вақти билан қийналмасдан савоб ишлар қилиб қўйди, ортиқча тақвоси ҳам йўқ. Унинг учун асосийси – дунё ташвишлари.\nУ катта хурматга эга ва кўринишига қараганда ўзига тўқ. Ва кутилмаганда унинг диндорлиги уйғониб кетади: у Аллоҳга қайтади ва шу ондан бошлаб Исломга амал қилишни бошлайди. Бироқ, шу вақтдан бошлаб унинг бошига бирин- кетин синов ва мусибатлар кела бошлайди. Аллоҳ таолонинг пайғамбарларига ҳам ваҳий келиб, одамларга даъват қилишни бошлаганидан шундай бўлиб келган.\nИсломга кўра, яшаш фақат мусибат ва балоларни келтиради, “эркин”, “умуминсоний қадриятлар” асосида яшаш хотиржамлик, фаровонлик ва равнаққа ўхшаб кўринади. Диндорлик билан даҳрийлик ўртасидаги зоҳирий номувофиқликнинг катталиги туфайли, эътиқод масаласида иккиланаётган аксарият одамлар қўлини осмонга кўтарганча: йўқ, раҳмат, бизга дин керак эмас, биз дунёвий неъматлардан роҳатланишни истаймиз, турли-туман синовларни эса бошдан кечиришни мутлақо хоҳламаймиз, - дея ҳайқирмоқдалар.\nЖазо ёки синов эканини қандай аниқлаймиз?\nДемак, икки савол қолди?\n- Аллоҳ таоло нега бизларга синов юборади, айниқса иймонимиз холис эканини билганидан сўнг? Умуман олганда нега бизни синаш керак, ахир у ҳамма нарсадан хабардор-ку?\n- Бу дунё қийинчиликлари гуноҳларимиз учун берилаётган жазо-ми ёки синовнинг бир тури-ми, буни қаердан биламиз?\nҚўйилган биринчи саволга уч нуқта орқали жавоб:\n1. Аллоҳ таоло мўминни қийинчиликлар билан синаш орқали унинг хусни хулқи ва сабрини бошқаларга ўрнак қилиб кўрсатади ва бу нарсаларни ўргатган динга бошқаларни яқинлаштиради.\n2. Аллоҳ таоло бу дунёда бундай кишилар ва уларга берилажак ажрнинг миқдори ортишини хоҳлайди. Қийинчилик қанчалик сабр-бардош билан кутиб олинса, жаннатдаги мукофот ҳам шунча кўп бўлади, инша Аллоҳ.\n3. Бошдан кечирилган қийинчиликлар ҳикмат, сабр, интизом, ўз қадр-қимматини билиш ҳисси, яхлитлик ва бошқа кўплаб фазилатларни тарбиялаш имкониятини беради ва енгил-елпи ҳаёт кечираётган шахслар бундай фазилатларга эриша олмайдилар. Бошидан кўплаб қийинчиликларни кечирган одамларнинг кўнгли раҳмдилликка кўпроқ мойил бўлади, чунки оғриқни бошидан кечирганлари боис, унинг нима эканлигини яхши англайдилар.\nИккинчи саволга жавоб янада осон: иймонимиз даражаси, амалларимиз ва мусибатга тушган чоғимиз ва мусибатдан халос бўлганимиздаги ҳаракатларимиздан бу мусибатлар иймонимиз учун синов-ми ёки гуноҳларимиз учун жазо-ми аниқ ва равшан бўлади.\nМазкур синовлардан сўнг Аллоҳ таолога тўлиқ таслим бўлдингиз-ми, Унга чин қалбдан ихлос ила тавба қилиб қайтдингиз-ми ва мазкур синовдан сўнг, солиҳ амалларингизни кўпайтирдингиз-ми? Аллоҳ таолонинг розилигини топиш учун бошингизга тушган мусибатларга сабрлимисиз, Аллоҳ таоло тақдирига рози бўляпсиз-ми?\nЁки Аллоҳ таолога жаҳл қилиб, таслим бўлиш ўрнига қарши чиқяпсизми? Тақдиридан нолиб, итоатсизликни зиёда қилиб, Исломдан янада узоқлашиб кетмадингиз-ми? Мусибат ва фожиалар туфайли иймонингизга дарз тушмади-ми? Исломга шубҳа билан қарайдиган бўлиб қолмадингиз-ми, Аллоҳ таолодан мадад сўраш ўрнига Роббингиз Аллоҳ таъқиқлаган нарсалардан мадад сўраб юбормадингиз-ми?\nТақдиримиздаги мусибат ва фожиаларнинг муҳим ўрин тутганидан пайғамбаримиз Муҳаммад саллаллоҳу алайҳи вассалом дунё қийинчиликларида Аллоҳ таолодан мадад сўрашга ўргатар эди.\nАнас ибн Молик розияллоҳу анҳу Набий соллаллоҳу алайҳи ва салламдан ривоят қилади:\n“Мусибатнинг катталигига қараб, улуғ мукофотлар берилади. Агар Аллоҳ бирон қавмни яхши кўрса, унинг бошига мусибат солади. Бас, ким (Аллоҳнинг тақдиридан) рози бўлса, унга ҳам розилик бўлади. Ким ғазабланса, унга ҳам ғазаб бўлади” (Термизий, Ибн Можа, Байҳақий ва Қузоъий ривояти. Ривоят санади ҳасан-саҳиҳ).\nSadaf Farooqi мақоласи асосида\n« Карлар учун дин дарслари\tАсранди боланинг фожиаси »


"Ўзбекистон ҳаво йўллари" миллий авиакомпанияси Airbus Neo самолётларини сотиб олади\n12:16 23.10.2017 (Янгиланган 12:59 23.10.2017) Ҳавола олиш\nЎзбекистон миллий авиакомпанияси ҳаво кемалари сонини янада кўпайтириш ва парвозлар жўғрофиясини кенгайтириш бўйича иш олиб бормоқда\nТОШКЕНТ, 23 окт — Sputnik. Uzbekistan Airways миллий авиакомпанияси келгуси йилда 4 дона Airbus A320 ва Airbus A320 Neo турларига мансуб бўлган самолётларни лизинг шартларда харид қилиш режалаштирилмоқда. Бу ҳақда Sputnik мухбири хабар қилди.\nЎзбекистон ва Қозоғистон ўртасида янги авиақатновлар йўлга қўйилади\nЎтган ҳафтада Ўзбекистон миллий авиакомпанияси иккита халқаро учрашувни ўтказди. Учрашувларнинг асосий мақсади — миллий авиакомпания ҳаво кемалари мажмуини янада кўпайтириш ва парвозлар жўғрофиясини кенгайтиришдир (шу жумладан маҳаллий йўналишларда).\n"Ҳозирги кунда миллий авиакомпания томонидан самолётларнинг паркини тезкорлик билан кўпайтириш мақсадида самолётларни лизинг шартларда сотиб олиш ёки ижарага олиш бўйича иш олиб борилмоқда. Қўйилган вазифани амалга ошириш мақсадида мутахассислар томонидан 10 та йирик халқаро лизинг компанияларнинг тижорат таклифлари олинди. Асосий мақсад — лизинг шартларда 4 дона Airbus A320 ва Airbus A320 Neo турларига мансуб бўлган самолётларни харид қилишдир", — деб таъкидланди Uzbekistan Airways матбуот хизмати.\nМиллий авиакомпания вакиллари фикрига кўра, ушбу ҳаво кемалари тежамкор двигателлар билан жиҳозланиши ва самолёт фюзеляжининг тузилиши замонавий тадқиқотлар билан такомиллаштирилиши натижасида ёқилғини сезиларли даражада тежаш имкониятини беради.\nБиринчи босқичда Airbus A321 лизинг шартларда таклиф қилган компания вакиллари билан учрашув бўлиб ўтди. Унда келишувнинг техник шартлари батафсил муҳокама қилинди. Миллий авиакомпания вакиллари лизинг компаниясига ўз талабларини тақдим этишди. Хорижий компания вакиллари олинган техник шартлар бўйича иш олиб борилиб, якуний тижорат таклифини тақдим этилишини маълум қилишди.\nСўнгги вақтда Тошкентдан Душанбега авиачипта нархи икки бараварга арзонлаштирилди\n"Келгуси вақтда лизинг шартларда ҳаво кемаларни тақдим этувчи бошқа компаниялар билан музокаралар ўтказиш режалаштирилмоқда. 2018 йилда замонавий ва тежамкор бўлган Airbus самолётлари Ўзбекистон учун энг қулай таклиф қилган компаниядан сотиб олинади", — деб таъкидлаб ўтилди авиакомпанияда.\nИккинчи босқичда Boeing компаниясининг Яқин Шарқ ва Марказий Осиёда маркетинг бўйича директори Исмоил Роббан билан учрашув бўлиб ўтди. Унда томонлар Ўзбекистоннинг бошқа шаҳарларга парвозларни кенгайтириш ва йўловчилар сонини кўпайтириш масалалари муҳокама қилинди.\nМузокаралар давомида Америка компанияси вакили Uzbekistan Airways йўналишларини ривожлантириш ва 2030 йилгача талаб этиладиган ҳаво кемалар мажмуи ҳақида ўз фикрларини берди.\nЭслатиб ўтамиз, бугунги кунда Миллий авиакомпания самолётлар мажмуаси — замонавий ва юқори даража қулай бўлган Boeing-757/767, Boeing-787-8 Dreamliner, А320, Ил-114-100, шунингдек, юк ташиш Boeing-767-300BCF самолётлардан ташкил топган.


Йил бошидан буён қарийб 82 млрд сўмлик бюджет интизоми бузилгани маълум бўлди - UzNews.uz\nЙил бошидан буён қарийб 82 млрд сўмлик бюджет интизоми бузилгани маълум бўлди\nЖорий йилнинг январь-июнь ойлари оралиғида 47 нафар раҳбар ва бошқа манбасдор шахслар бюджет қонунчилигини бузган.\n2020 йилнинг 1-ярим йиллигида 81,7 млрд.сўм миқдорида бюджет интизомини бузиш, пул ва товар моддий бойликлар камомади каби ҳолатлар аниқланган.\nБу ушбу давр мобайнида ўрганилган 2584 та молиявий назорат тадбирларида аниқланган.\nҚайд этилишича, молиявий назорат тадбирларининг асосий қисми, яъни 2010 таси (79%) бюджет маблағларини мақсадли ишлатилиши юзасидан ўтказилган бўлиб, назорат тадбирларида 81,7 млрд. сўм миқдорида бюджет интизомини бузиш, пул ва товар моддий бойликлар камомади каби ҳолатлар аниқланди.\nШунингдек, 1246 та назорат тадбирларида аниқланган 79,4 млрд. сўмлик қонунбузилиш ҳолатлари қонуний чоралар кўриш учун ҳуқуқни муҳофаза қилиш органларига юборилган.\nМаълумот учун, Молия вазирлиги ҳамда Жаҳон банки ҳамкорлигида шу кунга қадар амалда бўлиб келаётган Давлат молиявий назоратига доир Қонунларни бирлаштирган ҳолда ягона “Давлат молиявий назорати тўғрисида”ги қонун лойиҳаси ишлаб чиқилмоқда.


Қон босимининг ошишига сабаб бўладиган 5 одат - Daryo\n13:46, 17.06.2021 18373\n30 ёшдан ошган деярли ҳар учинчи одам қон босими баландлигидан азият чекади. Шифокорлар қон босими 130 бўлганда турмуш тарзини ўзгартиришни, 140 бўлганда эса шифокорга мурожаат қилиш кераклигини таъкидлайди.\nСуюқликни меъёрда ичмаслик\nСуюқлик танқислиги ва сувсизланиш организмдаги бир қанча тизимлар, хусусан, қон босимига ҳам таъсир қилмай қолмайди. Организм сувсизланганда қон босими меъёрда бўлмаслиги, кўп суюқлик ичганда ва суюқлик пешоб билан ажралганда эса сезиларли даражада пасайиши мумкин.\nВитаминлар қабул қилмаслик\nЎзбошимчалик билан даволанмаслик ва дуч келган витаминни ичмаслик, шифокор кўрсатмасига асосан қон таҳлили топшириб, муҳим минераллар: калий ва магний миқдорини назорат қилиб туриш керак. Калий организмдан ортиқча натрий чиқиб кетишини таъминлайди, магний эса юрак фаолияти ва тромбларнинг олдини олишга ҳисса қўшади. Шу сабаб ҳам рационни кўздан кечириш ва зарурат бўлганда витамин кўринишида қабул қилиш керак.\nҚадди-қоматни тик тутмаслик\nОстеохондроз нафақат елка ва бўйин соҳасида оғриқ пайдо бўлиши, балки қон босими кўтарилишига ҳам сабаб бўлади. Гап шундаки, бел ва бўйин соҳасидаги мушакларнинг доимий равишда зўриқиши қон томирларда спазмлар келтириб чиқаради, миядаги қон айланиши ёмонлашади, қон босими кўтарилади.\nШифокор кўригидан ўтмаслик\nГипертония бошқа касалликлар – қандли диабет, буйраклар фаолиятининг ишда чиқиши, жигар ва қалқонсимон бездаги муаммоларга хос симптом бўлиши мумкин. Оғир оқибатларга олиб келмаслиги учун кўрикдан ўтиб, олдини олиш керак.\nЎзбошимчалик билан даволаниш\nБиологик фаол қўшимчалар ва витаминларни шифокор кўрсатмасисиз қабул қилиш ҳам қон босимининг кўтарилишига олиб келиши мумкин. Шу сабаб ҳам ҳеч қачон ўзбошимчалик билан даволанмаслик ва шифокорга мурожаат қилишни унутмаслик керак.\nД витамини етишмаслигидан дарак берувчи симптомлар\n00:13, 28.01.2022 5423\n23:46 Бугун 5124\n23:33 Бугун 4817\n23:18 Бугун 8354\n00:19, 26.01.2022 78606


Карантиндан сўнг ҳувуллаб қолган Лондон (фотожамланма) — Sof.uz\nЖАҲОН 18,956,627 12,141,748 710,038\n25.03 15:40 635 Тиббиёт\nСўнгги маълумотларга кўра, Буюк Британияда коронавирус инфекциясини юқтириб олганлар сони 8 мингдан ошиб кетди. Пандемия натижасида вафот этганлар 422 нафарни ташкил қилмоқда.\nШу сабабли, Буюк Британия бош вазири Борис Жонсон 23 март, душанба куни мамлакатда яқин уч ҳафталик муддатда қатъий карантин чоралари ўрнатилганини эълон қилди.\nОзиқ-овқат ва асосий эҳтиёт молларини сотадиган дўконлардан бошқа барча савдо нуқталари, ижтимоий объектлар, спорт майдонлари ва барча диний ибодатхоналар ёпилди. Кўчада икки кишидан кўп одам тўпланадиган ҳар қандай йиғилишлар тақиқланди.\nБуюк Британияда шу пайтгача тинчлик даврида бундай қонунлар қабул қилинмаган.\nБуюк Британия Лондон коронавирус карантин фотожамланма\n4.08 16:59 5559\nКеча, 09:48 123 Тиббиёт


Ўзбекистонда ҳокимлар масъулият сезадими? - BBC News O'zbek\nЎзбекистонда ҳокимлар масъулият сезадими?\nЎзбекистон парламентининг ахборот хизмати хабар қилишича, энди халқ депутатлари кенгашлари ва ҳокимлар йиллик ҳисоботларини интернет орқали чоп қилишлари йўлга қўйилади.\nБу борада Олий Мажлиснинг 30 апрелда бўлиб ўтган йиғинидан кейин хабар қилинди.\nЎзбекистонда охирги йилларда жойлардаги ҳокимларнинг халқ олдидаги масъулияти ва ошкоралигини ошириш илинжида қатор чораларга қўл урилган.\nХусусан ўтган йил апрелида Ўзбекистон Конституциясига жойлардаги ҳокимиятларнинг парламент олдидаги масъулиятини оширишга қаратилган қўшимча модда киритилган.\nОхирги икки йил ичида баъзи вилоят ҳокимлари эса телевидение орқали томошабинларнинг ижтимоий муаммоларига жавоб беришга уринганлар.\nОлий Мажлисдан билдиришларича, "Жойлардаги давлат бошқаруви" номли қонунга қўшимча тарзда киритилиши мўлжалланаётган 251-моддага биноан, ҳокимлар ўз ҳудудларидаги ижтимоий-иқтисодий тараққиёт бўйича йиллик ҳисобот беришлари керак ва келгуси йилнинг устивор дастурларини ошкор қилишлари керак бўлади.\nҚонун лойиҳасига кўра, халқ депутатлари кенгашлари қарорлари ва ҳокимлар ҳисоботлари нафақат расмий нашрларда, балки ҳокимиятларнинг интернет саҳифаларида чоп қилинади.\nҲозирча вилоят ҳокимиятлари веб сайтлари ижтимоий ва иқтисодий муаммолар мавзуларини четлаб ўтишмоқда. Кўплаб вилоят, шаҳар ва туманлар веб сайтларга киришнинг имкони йўқ, ёки улар ойлаб янгиланмайди.\nҲокимларга арз қилган фуқаролар бу жараённинг мужмал ва фойдасиз экани айтадилар.\nТошкентлик журналист Абдураҳмон Ташановнинг айтишича, ўз туманидаги бирон вазиятдан норози бўлиб вилоят ҳокимига юборилган шикоят арздорнинг ўзи яшаётган туман ҳокимиятига жўнатилади, сўнгра бу туман ҳокимияти уни маҳалла қўмитасига берса, қўмита ўз навбатида уни "участковый" милиционерга топширади.\nЎзбекистонда давлат бошқаруви авторитар тарзда тузилган бўлиб, ҳокимларни халқ сайламайди. Вилоят ҳокимлари президент томонидан, шаҳар ва туман ҳокимлари эса вилоят ҳокими томонидан тайинланади.


Бош прокуратура Янгийўлда йирик талон-тарожликни фош қилди - Халқ сўзи\nБош прокуратура Янгийўлда йирик талон-тарожликни фош қилди\n10:37 12 Сентябр 2018 Жамият\nДепартаментнинг Янгийўл шаҳар бўлими томонидан ўтказилган терговга қадар текширув давомида, Янгийўл тумани Тиббиёт бирлашмаси собиқ механиги М. бирлашма ҳисобида бўлган жами қиймати 74,4 млн. сўмлик 8 дона “Дамас” русумли автомашиналарни ҳисобдан чиқарилганидан сўнг, тегишли тартибда биржа савдолари орқали сотмасдан, ҳужжатларни сохталаштириш йўли билан ноқонуний сотиб юборганлиги аниқланган.\nБу ҳақда Бош прокуратура матбуот хизмати хабар бермоқда. Шунингдек, бирлашма мансабдор шахслари томонидан давлат бюджети ҳисобидан молиялаштирилган сметада назарда тутилмаган 420,5 млн. сўм пул маблағлари ортиқча сарфланиб, бюджет ва смета-штат интизомини бузганликлари ҳолати аниқланган.\nМазкур ҳолатлар юзасидан Янгийўл туман Тиббиёт бирлашмаси мансабдор шахсларига нисбатан Жиноят Кодексининг тегишли моддалари билан жиноят иши қўзғатилиб, тергов ҳаракатлари олиб борилмоқда.


очиқ-ошкораликни таъминлашга қаратиш лозимлиги белгиланди. Адлия вазирлиги ва Бош прокуратурага Бирлашган Миллатлар Ташкилотининг ...\nахборот воситалари ходимлари учун Адлия вазирлигида ўтадиган тадбирларга журналистлар «қуруқ бориб, қуруқ қайтмайди». Бу сафар ҳам айни ҳолат такрорланди. Бугун вазирликда ўтган ...\nдемакки, шахснинг конституцион ҳуқуқига дахл қилмаяптими? Бугун Адлия вазирлигида ўтган очиқ мулоқотда янграган айни саволга жавобан вазир ...\nАдвокатура мустақилми? Вазирнинг фикрига айрим журналистлар қўшилмади\nАдлия вазирлигидан бўлиб ўтган очиқ мулоқотда вазир Р.Давлетов кўплаб саволларга жавоб берди. Жумладан, адвокатура институти ҳамон вазирлик «таъсир ...\nАдлия вазирлигидан бўлиб ўтган очиқ мулоқотда вазир ҳуқуқ ижодкорлиги ва унинг сифати ҳақида ҳам алоҳида тўхталиб ўтди. Айтилдики, вазирлик ...\n50 нафар мансабдор жавобгарликка тортилди — Адлия вазирлиги\nЎзбекистон Республикаси Адлия вазирлигида журналист ва блогер учун очиқ мулоқот бўлиб ўтганидан бохабарсиз. Вазир Русланбек Давлетов «кириш сўзи»да факт ва рақамларни ... ишлар талайгина эканини кўриш мумкин. Демак, «ҳисобот»дан кўчирма: «Адлия вазирлиги биринчилар қаторида ижтимоий тармоқларда ўз саҳифаларини ...\nВазир ҳисобот берди, бироқ ғиж-ғиж рақамлар билан асабни қақшатгани йўқ...\nАдлия вазирлигида журналист ва блогерлар учун махсус тадбир ташкил этилди. Тадбир вазирлик тизимида ўтган йили амалга оширилган ишлар ҳисоботига ... ахборот тайёрлаш мақсадга мувофиқдай. Ушбу «дебоча»дан мурод — Адлия вазирлиги оммавий ахборот воситалари ходимлари ва блогерлар учун ...


Касаба уюшмаси томонидан хайрли ишлар амалга оширилмоқда\n17.05.2022. Ҳар бир байрам арафасида ОКМК раҳбарияти комбинат ходимлари касаба уюшмаси Кенгаши томонидан хайрли ишлар амалга оширилиши анъанага айланган. Ўзбекистон Республикаси кончилик ва ...\n16.05.2022. Ўзбекистон Соғлиқни сақлаш ходимлари касаба уюшмаси Республика Кенгаши ташаббуси билан “Барча саъй-харакатларимиз – инсон қадри учун!” мавзусида кенг миқёсдаги ижтимоий акция ташкил ...\n12.05.2022. Меҳнат муносабатларида шундай қоида бор – ходим меҳнатига яраша ҳақ олмаса, ишга қўл учида ёндашадиган бўлиб қолади. Қайсики раҳбар юзага келган вазиятни кўриб-кўрмасликка олса, фаолиятда ...


Таътилни расмийлаштиришда иш берувчи энг кўп йўл қўядиган 5 та хато | NORMA.UZ\nТаътил мавсумида ходимларни таътилга жўнатаётган иш берувчилар ҳар гал йўл қўядиган қоидабузарликлар ҳақида сўз юритиб, айрим долзарб масалалар юзасидан тушунтириш берамиз: таътиллар жадвалини юритмаса ҳам бўладими, таътилдан чақириб олиш қандай расмийлаштирилади, қайси ходимлар ўзлари учун қулай вақтда таътилга чиқишлари мумкин ва б.\nТаҳририятдан: бу ҳақда батафсил ва кадрлар ишини юритиш соҳасига доир бошқа фойдали ахборотни «Кадрлар маслаҳатчиси» ЭМТдан топиш мумкин. Намойиш версиясини бу ерда юклаб олинг (21,0 МБ).\n1. Таътиллар жадвали нотўғри расмийлаштирилади ёхуд умуман мавжуд бўлмайди.\nТаътиллар жадвали – йиллик таътиллар бериш навбати белгиланадиган локал норматив ҳужжат. У мулкчилик шаклидан қатъи назар, барча корхоналар, муассасалар, ташкилотларда мавжуд бўлиши шарт. Ушбу ҳужжат бўлмаса, меҳнат ҳуқуқ инспекцияси иш берувчини жавобгарликка тортиши мумкин.\nТаътиллар жадвалининг бирхиллаштирилган шакли билан бу ерда танишиш мумкин.\nЖадвал кўпинча амалиётда рўй берганидек кейин эмас, балки календарь йил бошлангунга қадар тасдиқланган бўлиши шарт.\nУшбу ҳужжатни расмийлаштириш тартиб-таомилида ҳам муҳим жиҳат мавжуд – у касаба уюшмаси қўмитаси ёки ходимларнинг бошқа вакиллик органи билан келишилиши шарт. Бу Меҳнат кодексининг (бундан кейин – МК) 144-моддасида назарда тутилган. Вакиллик органининг тегишли қарорисиз жадвал юридик кучга эга бўлмайди, бунда у мавжуд эмас деб қабул қилинади.\nЖадвалнинг келишилиши деганда вакиллик органининг уни тасдиқлашга розилигини олиш назарда тутилади. Баъзан амалиётда бунинг учун вакиллик органи раҳбари (касаба уюшмаси қўмитаси раиси) унга имзо қўйиши кифоя деб хато ўйлайдилар. Бу нотўғри, сабаби вакиллик органи – коллегиал орган, тегишинча, кўпчилигининг розилик бериши талаб этилади.\nВакиллик органининг қарори одатда баённома тарзида расмийлаштирилади. Унинг рақами ва санаси жадвалнинг титул варағи юқори чап бурчагида қайд этилади, бу унинг келишилганлигидан далолат беради.\n2. Иш йили тугагунга қадар ходимга таътил берилмайди.\nАфсуски, иш берувчилар орасида бундай йўсинда иш тутиш одат тусига кирди. Кўпинча ходимлар йиллаб ўзларига тегишли таътилни олмайдилар. Мазкур ҳуқуқбузарлик юзасидан турфа хил баҳона ва далиллар – ишлаб чиқариш жараёни узлуксизлигидан тортиб ходимнинг ўзи таътилга чиқишни истамагани рўкач қилинади. Бироқ ҳеч қандай омилларга қарамай, иш берувчи ходимга ҳар йили, шу таътил берилаётган иш йили тугагунга қадар таътил бериши лозим. Бундай мажбурият МКнинг 143-моддаси 5-қисмида белгиланган. Йиллик таътилларнинг ўз вақтида берилмаслиги келгусида ходимлар учун ҳам, иш берувчилар учун ҳам кўп муаммо ва қийинчиликларни юзага келтириши мумкин. Бунинг устига, ходим унга берилиши лозим бўлган таътилга чиқмаган бўлса, қонун меҳнат шартномаси бекор қилинганда унга улар учун пуллик компенсация олиш ҳуқуқини беради (МКнинг 151-моддаси).\nМисол. Мактабгача таълим муассасасида қарийб 10 йил ишлаган ходима ишлаган бутун давр мобайнида бирон марта йиллик меҳнат таътилини олмаган. Ўз хоҳишига кўра ишдан бўшаётганда фойдаланилмаган барча таътиллар учун пуллик компенсацияни талаб қилди. Болалар боғчаси мудираси ходиманинг барча таътиллари унинг айбига кўра ўз вақтида фойдаланилмаганлиги сабабли «куйганлигини», сабаби унинг ўзи таътилга чиқишни истамаганини рўкач қилиб, унга рад жавобини берди. Ходима меҳнат органига мурожаат қилди, шундан кейин тўланиши лозим бўлган компенсацияни тўлаш мажбурияти иш берувчи зиммасига юклатилди. Бироқ бунда туман молия бўлими билан муаммолар юзага келди. Туман молия бўлимининг масъул ходими сумма салмоқли эканлиги, бунинг устига харажатлар сметасига киритилмаганлигини важ қилиб, тўловлар суммасини ўтказишни рад этди. Охир оқибатда анча вақт ўтгач пуллик компенсация тўлаб берилди. Бироқ ходима бунда маънавий зарар кўрди, мудира эса маъмурий жавобгарликка тортилди – унга жарима солинди.\nКадрлар бўйича ходимларнинг кўпчилигини ташвишга солувчи бошқа масала – «йиғилиб қолган» таътилларни нима қилиш керак: уларни бир йилда бир йўла берса бўладими ёки улар «куядими»?\nМеҳнат қонунчилиги соҳасидаги олимлар ва амалиётчилар бундай «йиғилиб қолган» таътилларни асли ҳолида бериш имконияти хусусида бир хил фикр билдирмаганлар. Кимдир буни тўғри деб билади, зеро ходим ушбу таътиллар даврида ишлаган, энди улардан тўла ҳуқуқ билан фойдаланиши мумкин. Қолганлар буни нотўғри деб ҳисоблайдилар, сабаби қонунда бутун меҳнат таътилини тўлалигича келаси иш йилига ўтказиш тўғридан-тўғри тақиқланган.\nШу сабабли иш берувчиларга бу масалада қонунга қатъий риоя қилиб, ходимларни бунинг учун белгиланган муддат давомида, яъни жорий иш йили тугагунга қадар меҳнат таътилларига чиқаришларини маслаҳат берамиз.\n3. Биринчи иш йили тўлиқ ишламаган ходимларга корхонада белгиланганидан кам давом этадиган таътил берилади.\nКадрлар бўйича ходимлар хато фикр юритиб, агар ходим иш йилида тўлиқ ишламаган бўлса, тўлиқ таътил олиши керак эмас деб ҳисоблайдилар. Бу нотўғри. Маълумки, ходимга йиллик асосий таътил биринчи иш йили учун 6 ой ишлангандан кейин берилади (МКнинг 143-моддаси 1-қисми). Бу ҳолда барибир ходимга ўртача иш ҳақидан кам бўлмаган миқдорда ҳақ тўлаган ҳолда тўлиқ таътил (ёки кадрлар бўйича ходимлар айтганидек – «аванс тариқасидаги таътил») берилади (МКнинг 148-моддаси).\nМисол. Ходим 2017 йил октябрда таътил муддати 24 иш куни этиб белгиланган ташкилотга ишга қабул қилинди. Таътиллар жадвалига кўра унинг меҳнат таътилини олиш навбати 2018 йил июнда келди. Кадрлар бўлими ходими расмийлаштирилаётган буйруқда ходимга 16 иш кунидан иборат, яъни ишлаган 8 ойига мутаносиб равишда таътил берилишини қайд этди. Ташкилот юрисконсульти буйруқни ноқонуний деб ҳисоблаб, унга имзо қўймади ва биринчи иш йили учун меҳнат таътили 6 ой ишлагандан кейин ходимларнинг мазкур тоифаси учун белгиланган муддатга берилиши мумкинлигини тушунтирди.\nТаълим муассасаларининг педагог ходимларига ва ўриндошлик асосида ишловчи ходимларга бериладиган таътиллар ушбу қоидадан мустасно, уларнинг таътил кунлари учун меҳнат таътилидан фойдаланиш кунигача ишланган вақтга мутаносиб равишда ҳақ тўланади.\nКадрлар бўйича ходимларнинг кўпчилигини чалғитувчи таътиллар муддатини ишланган вақтга мутаносиб равишда ҳисоблаб чиқариш тартиби тўғрисидаги МКнинг 141-моддаси бошқа турли ҳолатларда, кўпинча ходим билан меҳнат шартномасини бекор қилганда фойдаланилмаган таътил учун компенсация миқдорини ҳисоблашда қўлланилади.\nБундан ташқари, ҳисобидан ходим таътил олиб бўлган иш йили тугамасдан туриб ишдан бўшаганда, МКнинг 164-моддасида иш берувчига таътилнинг ишланмаган кунлари учун унинг меҳнат ҳақидан ушлаб қолиш мажбурияти юклатилади. Меҳнат шартномаси айрим асосларга кўра бекор қилинганда бундай ушлаб қолиш амалга оширилмайдиган ҳолатлар бундан мустасно (МКнинг 89-моддаси 4-қисми, 100-моддаси 2-қисми 1, 2-бандлари, 106-моддаси 1, 2-бандлари).\n4. Ходимнинг розилиги олинмай, таътилдан чақириб олинади.\nБу ҳам иш берувчи кўп йўл қўядиган ҳуқуқбузарликлардан бири. Ходим узоқ кутилган таътилга чиқиб улгурмай, тўсатдан иш берувчи қўнғироқ қилиб, зудлик билан ишга чиқишини талаб қилади.\nҚандай ишлаб чиқариш зарурати бўлмасин, ходим ўзининг қонуний таътилини тўхтатишга мажбур эмас. Ҳар қандай чақириб олишга фақат ходимнинг розилиги билан йўл қўйилади. Шу сабабли ходимнинг таътили тугагунча иш берувчининг ишга чиқиш тўғрисидаги буйруғини бажаришни рад этиши меҳнат интизомини бузиш ҳисобланмайди.\nБундан ташқари, ҳатто ходим розилик берган тақдирда ҳам, бунда қонунчиликда белгиланган талабларини бажариш имкони бўлсагина, уни чақириб олишга йўл қўйилади. Бу билан нима демоқчимиз? Гап шундаки, чақириб олиш таътилни қисмларга бўлиш ва уни бошқа муддатга кўчириш тўғрисидаги нормалар талабларига риоя этган ҳолда амалга оширилади. Бу ҳолда таътилнинг бир қисми 12 иш кунидан кам бўлмаслиги ва ундан жорий иш йили давомида фойдаланилиши лозим. Ушбу 12 кундан ортиқ бўлган бошқа қисмини эса кейинги иш йилига кўчириш мумкин.\nМисол. Ходим 2018 йил 26 июндан унинг учун белгиланган 18 иш кунилик таътилга чиқди. Таътилнинг 3 куни ўтгач, 29 июнда ишлаб чиқариш тусидаги сабабларга кўра ходим ўз розилиги билан таътилдан чақириб олинди. Демак, жорий иш йили тугагунга қадар унга умуман олганда яна 9 кун таътил (3 + 9 = 12) беришлари керак, 6 иш куни эса кейинги иш йилига кўчирилиши мумкин.\nБу – муҳим! Чақириб олиш муносабати билан жорий йилда 12 иш кунилик мажбурий қисмини беришнинг имкони бўлмаса, таътилдан чақириб олишга йўл қўйилмайди.\nМисол. Ходимга 25 июндан 11 июлгача тегишли 15 иш кунилик меҳнат таътили расмийлаштирилди. Бироқ 2 июлда унинг ушбу таътил берилган иш йили тугайди. Бу ҳолда чақириб олиш ҳуқуққа зид бўлади, сабаби иш йили тугагунга қадар ходим таътилнинг 12 иш кунилик мажбурий қисмидан фойдаланишга улгурмайди.\nМеҳнат шароити ноқулай ишлар учун бериладиган қўшимча таътиллар ҳақида ҳам унутмаслик керак, улардан жорий йилда албатта фойдаланилиши лозим ва кейинги иш йилига кўчирилмайди. Яъни иш йили тугагунга қадар ходимга таътилнинг бундай қисмини беришнинг иложи бўлмаса, чақириб олишга умуман йўл қўйилмайди.\nКадрлар хизмати ходимларининг кўпчилиги таътилдан чақириб олишни расмийлаштиришни тартибга солишда қийналадилар.\nСабабини тушунтирамиз. Ходимни таътилдан чақириб олиш учун иш берувчи буйруқ чиқаради. Тегишинча ходимнинг розилиги буйруқ учун асос ҳисобланади. Бундай розилик одатда ходимнинг аризаси билан расмийлаштирилади, унинг мазмуни кимнинг ташаббусига кўра чақириб олинаётганлигига боғлиқ. Агар ходимнинг ўзи таътилдан муддатидан аввал чиқиш истагини билдирса – у чақириб олишларини сўраб ариза ёзади. Ташаббус иш берувчидан чиқаётган бўлса – ходим қуйидаги мазмундаги аризани ёзиши мумкин: «таътилдан чақириб олишларига эътирозим йўқ».\n5. Таътил ёзги ёки улар учун қулай бўлган бошқа вақтда берилиши керак бўлган ходимлар тоифаси ҳисобга олинмайди.\nАксарият иш берувчилар таътиллар жадвалини барча ходимларнинг истакларини инобатга олиб тузишга қанчалик уринмасин – турли сабабларга кўра бунга доим эришиб бўлмайди. Таътиллар ишлаб чиқариш жараёнига ва корхона бир маромда фаолият юритишига рахна солмаслиги керак. Шу сабабли айрим ходимларнинг манфаатларини доим назарда тутиб бўлмайди.\nБироқ ҳеч бир вазият қуйидаги тоифадаги ходимларга улар учун қулай бўлган вақтда таътил беришни рад этишга асос бўла олмайди:\nкорхонанинг жамоа шартномаси ёки келишувида назарда тутилган бошқа ҳолларда.\nТегишли маълумотлар қайд этилган ҳужжатлар, масалан: ўқиш жойидан берилган маълумотнома, эри (хотини) вафот этганлиги тўғрисида гувоҳнома, ТМЭК хулосаси ва ҳ.к. кўрсатилган тоифадаги ходимларга ушбу кафолатни бериш учун асос бўлади.\nЭътибор беринг! Иш берувчи ишлаётган эркакларга меҳнат таътилини уларнинг хоҳишларига биноан хотинларининг ҳомиладорлик ва туғиш таътили даврида бериши шарт. Тегишли даволаш муассасасида ходимнинг хотинига ушбу даврга берилган вақтинча меҳнатга лаёқатсизлик варақаси бунга асос бўлади. Шу ўринда ходимга касаллик варақасида кўрсатилган бутун даврга эмас (сабаби у 4 ойдан ортиқ муддатни ташкил этади), балки унга берилиши лозим бўлган таътил муддатига (ёки унинг бир қисмига) таътил берилишини қайд этиб ўтамиз.\nШундай қилиб, қуйидагича хулоса чиқарамиз:\n1) Календарь йил бошлангунга қадар таътиллар жадвалини тасдиқлаш ва ходимларнинг вакиллик органи билан келишиш зарур.\n2) Йиллик меҳнат таътиллари ходимнинг тегишли иш йили тугагунга қадар берилиши зарур.\n3) Ишланмаган иш йили ҳисобига «аванс» тариқасидаги таътил ҳам ўртача иш ҳақидан кам бўлмаган миқдорда ҳақ тўлаган ҳолда тўлиқ берилади. Ушбу иш йили тугагунга қадар меҳнат шартномаси бекор қилинган тақдирда ишлаб берилмаган таътил кунлари учун ходимнинг иш ҳақидан ушлаб қолинади.\n4) Фақат ходимнинг розилиги билан, таътил берилган иш йили тугагунга қадар унинг 12 иш кунилик қисмидан албатта фойдаланиш шарти билан таътилдан чақириб олишга йўл қўйилади. Буйруқ ва ходимнинг аризаси билан расмийлаштирилади.\n5) Айрим тоифадаги ходимлар улар учун қулай бўлган исталган вақтда йиллик таътиллар берилишини талаб қилишлари мумкин, иш берувчи эса ҳеч бир вазиятда уларга рад жавоби беришга ҳақли бўлмайди.


Президент Мирзиёев азон ҳақида: “Қандай қулоққа ёқимли...” (видео) | Azon.uz - Ахборот-таҳлилий портал\n6438 23:17 18.02.2021\nПрезидент Шавкат Мирзиёев Наманган шаҳридаги Даштбоғ кичик саноат зонасидаги корхоналарни кўрганидан кейин, маҳалладаги шароитларни кўздан кечирди. Исмоил Киргизов ва Малика Парпиева хонадонида бўлиб, улар билан суҳбатлашди.\nСуҳбат давомида маҳалла масжидидан таралган азон овозига Президентимиз: “Худога шукр, азонларни олдин эшитармидик? Қандай қулоққа ёқимли? Ҳамма нарса ёпиқ эди, мумкин эмас эди. Нимага мумкин эмас?! Буям ўзлигимизни англаш. Бизнинг қадриятимиз бу. Ислом динини билган одам ҳеч қачон кам бўлмайди. Ўқиган одам, тўғри таҳлил қилган одам, тўғри йўл танлаган одам динимизнинг буюклигини, инсонпарварлигини, эзгу ниятлари борлигини тараннум қилишимиз керак. Имом Бухорийдек бобомиз қаерда бор? Мотуридийдек бобомиз қаерда бор?..” – деган ва Тошкентда Ислом цивилизацияси марказини қуриш мақсад ҳам ўзлигимизни англаш, ёшларимизга боболарини танитиш, кимга муносиб бўлиши кераклигини англатиш эканлигини таъкидлади.


АҚШда президент алмашиши Ўзбекистонга қандай таъсир кўрсатади? - Zamin.uz\n22:22 / 05.11.2020\nАҚШда президент алмашиши Ўзбекистонга қандай таъсир кўрсатади?\nФото: АҚШ Давлат департаменти\nАҚШда 3 ноябрь куни бўлиб ўтган президентлик сайлови натижалари ҳали узил-кесил эълон қилинганича йўқ. Бутун дунё гўё гладиаторлар баҳсига кўз тиккан қизиқувчан томошабинлар каби якунни кутмоқда: хўш, омонсиз сиёсий муҳорабада кимнинг қўли баланд келади? Тўрт йилдан буён ҳукмфармолик қилаётган Дональд Трамп президентлик курсисида навбатдаги муддатга қоладими ёки Оқ уйни муросасиз мухолифи Жо Байденга бўшатиб берадими? Дарвоқе, президентлик сайлови якуни Қўшма Штатлар ва Ўзбекистон ўртасидаги ҳамкорлик муносабатларига қандай таъсир кўрсатади?\nЎзбекистон Фанлар академияси Тарих институти катта илмий ходими Равшан Назаровга кўра, сайловда демократик партия вакили Жо Байден ғалаба қилган тақдирда ҳам Оқ уйниинг Ўзбекистонга муносабати ўзгармайди.\nЭкспертнинг қайд этишича, 2017 йилдан кейин Вашингтон ва Тошкент ҳамкорлигида янги давр бошланди ва воқеалар ривожи робиталар ижобий ўзанда кечишини кўрсатмоқда.\nР.Назаровга кўра, гарчи Трамп ва Байден бир-бирини кескин баёнотлар билан танқид қилаётган бўлса-да, аслида, улар кўзгу каби бир-бирини акслантиради. Демак, АҚШ ташқи сиёсатидаги туб ўзгариш кутмаган маъқул, деб ҳисоблайди эксперт.\n«Ма’no» тадқиқот ташаббуслар маркази директори Бахтиёр Эргашев ҳам Р.Назаров билан ҳамфикр.\nТаъкидланишича, Оқ уйга ким келишидан қатъи назар, навбатдаги президент Марказий Осиёда муҳим ўрин тутувчи Ўзбекистон билан робиталарни кучайтириш истагидан воз кечмайди. Чунки ҳамкорликни издан чиқариш на республикачилар, на демократлар манфаатига тўғри келади.\nБ.Эргашевга кўра, Ўзбекистон президенти Шавкат Мирзиёвнинг АҚШга 2018 йилги ташрифидан кейин икки давлат муносабатларида янги саҳифа очилди. Шу тариқа савдо-сармоявий муносабатларда ҳамда Афғонистондаги вазиятни барқарорлаштириш борасида жиддий илгарилаш кузатилди.\nСиёсий таҳлилчи Камолиддин Раббимов ҳам АҚШ президентлигига ким келишидан қатъи назар, кейинги маъмурият Ўзбекистонга нисбатан сиёсатда кардинал ўзгариш қилмайди, дейди BBC’га берган интервьюсида.\n«АҚШ геостратегиясига кўра, Марказий Осиёдек катта минтақада Россия ва ўсиб бораётган Хитойнинг таъсирини олдини олиш борасида, минтақа хавфсизлиги ва тараққиёти йўналишида Ўзбекистон муҳим давлат сифатида тан олинади. Лекин, бир томондан, жиддий сабабларга кўра, Ўзбекистон кўп векторли ташқи сиёсатга мойил бўлиб қолаверади.\nИккинчи томондан, Ўзбекистоннинг Ғарб билан ишончли, стратегик ҳамкорлигига тўсиқ бўлиши мумкин бўлган асосий омиллар – ички сиёсат, ислоҳотлар кўлами ва ҳаққонийлиги билан боғлиқ. Демак, агар Трамп қоладиган бўлса, АҚШнинг Ўзбекистон билан ишончли, зўриқишлардан xоли, айни чоқда, динамикаси паст бўлган муносабатлар сақланиб қолади», – дейди К.Раббимов.\nСиёсий таҳлилчининг фаразига кўра, Оқ уйга Жо Байден келадиган бўлса, АҚШнинг янги маъмурияти тўрт жабҳада – Россия таъсирини чеклаш, Хитой таъсирини жиловлаш, Афғонистон борасида ҳамкорликни кучайтириш ва сиёсий ислоҳотлар борасида робиталарни янада жонлантиради. “Замин” янгиликларини “Инстаграм”да кузатиб боринг\nШавкат Мирзиёевнинг оилавий сурати бир йилдирки барчанинг эътибор марказида\n4-12-2017, 11:22, Жамият\nШварценеггер Трампнинг президентлик билан бирга продюсерлик қилиш фикрини қўллаб-қувватлади\n10-12-2016, 14:54, Жамият\nЛебедев: Хорижий мамлакатлар сайлов ўтказишда Ўзбекистондан ўрнак олса арзийди\n5-12-2016, 14:11, Жамият\nШавкат Мирзиёев Дональд Трампни АҚШ президенти этиб сайлангани билан табриклади\n10-11-2016, 20:29, Жамият\nЎзбекистондаги 4 сиёсий партия Президент сайловида иштирок этиш учун ижозат олади\n24-09-2016, 10:36, Жамият\nЎзбекистон МСКга парламент сайлови якунларига таъсир қиладиган мурожаатлар келиб тушмади\n25-12-2014, 12:57, Жамият\nБугун, 08:02, Авто\nБугун, 07:00, Спорт\nАёл кишини ечинтириб, видеога олганлар юзасидан маълумот берилди\nМушуклар миёвлашини инсон тилига таржима қиладиган мобил дастур яратилди\nКеча, 23:53, Технология\nАфсусланмай десангиз: 70 ёшда соғлом бўлиш учун 40 ёшда нималарга эътибор бериш керак?\nСовуқ об-ҳаво ортга чекина бошлайди, ҳафта охирида эса...\nКеча, 22:53, Ўзбекистон\nКатта тезликда дарахтга урилган Tesla’нинг батареяси сочилиб кетди (фото)\nКеча, 22:22, Дунё\nПриянка Чопра «Уддабурон болалар» фильмини эслатувчи янги фантастик картинада суратга тушди (видео)\nКеча, 21:36, Маданият\nТрампнинг мағлубиятини башорат қилган экстрасенс COVIDнинг қачон тугашини маълум қилди\nКеча, 09:33, Дунё\nАфғонистондаги қотилликлар фош бўлгач австралиялик 9 нафар ҳарбий ўз жонига қасд қилди\nКеча, 19:23, Дунё\nСаратон келтириб чиқариши мумкин бўлган маҳсулотлар номи ошкор қилинди\nКеча, 15:23, Жамият\nАҳоли ёш йигитни Миллий гвардия ходимлари «чангали»дан тортиб олди\nҚибрайда икки киши ўлимига олиб келган газ портлаши сабаби маълум қилинди\nФирибгарга алданиб қолманг “Жалол” нинг қилмишлари фош бўлди\nОққўрғонлик ота фарзанди учун 30 миллион сўм алимент пули тўлади\nТахтакўпирда МИБ ёрдами билан фуқаро боғчага ишга тикланиб, ҳақи ундирилди\nИш жараёнида ногирон бўлиб қолган фуқароларнинг 186,4 млн.сўм товон пуллари ундириб берилди


Қозоғистон президенти педофилларни кимёвий йўл билан бичиш ҳақидаги қонунни имзолади\n17:57 / 21.04.2016\nҚозоғистон Республикаси президенти Нурсултон Назарбоев, "Болалар ҳуқуқларини муҳофаза қилиш тўғрисида"ги қонунни имзолади. Унда педофилларга нисбатан кимёвий кастрация шаклида кескин жазо чораси қўллашга рухсат берилади. Бу ҳақда мамлакат президенти расмий саҳифасида эълон қилинган.\nЯнги қонун, республика норматив-ҳуқуқий ҳужжатлари, хусусан жиноят, маъмурий ҳуқуқбузарликлар, шунингдек, "Халқ саломатлиги ва соғлиқни сақлаш тизими" кодексларига бир қатор ўзгартириш ва қўшимчалар киритади. Уларга кўра, болаларга жинсий тажовуз ёки зўрлаш жиноятларини содир этган педофилларга жазо тариқасида мажбурий равишда тиббий-кимёвий кастрация амалиётини ўтказиш мумкин бўлади.\nКиритилган тузатишларга мувофиқ, ҳуқуқий ҳимояга муҳтож бўлган болалар ҳақида маълумотларни тақдим этиш муддати ва тартибига риоя этмаганлик учун жавобгарлик ҳам кучайтирилган.


Мақсад ХАЛҚни мушкулини осон қилишми, ёки ХАЛҚни алдаш, ХАЛҚни устидан кулишми? « Ўзбекистон Халқ Ҳаракати\nМақсад ХАЛҚни мушкулини осон қилишми, ёки ХАЛҚни алдаш, ХАЛҚни устидан кулишми?\n11 October 2019 - 15:37\n2018 йил 18 январда Қозоғистон чўлларида автобус ичида ёниб кетган 52 нафар ўзбек фарзандлари ҳаммамизни ёдимизда.\nШу воқеа сабаб яна бир бор нафақат мамлакат ичида, балки ташқи давлатлар билан ҳам транспорт алоқаларимиз нақадар абгор ҳолатда эканлиги ўртага чиқди.\nБуни асосий сабаби Ўзбекистонни ички ва ташқи транспорт ҳаракатлари 2 катта монопол ташкилотлар – «Ўзбекистон темир йўллари» АЖ ва «Ўзбекистон ҳаво йўллари» МАК томонидан ўзаро бўлиб олинганлигидадир.\nБуни Ўзбекистон Президенти ҳам бир неча марта эътироф этди.\n2018 йилнинг 5 март куни “ЎЗБEКИСТОН РEСПУБЛИКАСИ ФУҚАРОЛАРИНИНГ ВАҚТИНЧАЛИК МEҲНАТ ФАОЛИЯТИНИ АМАЛГА ОШИРИШ УЧУН РEСПУБЛИКА ТАШҚАРИСИГА ТРАНСПОРТДА ЧИҚИШ ВАҚТИДА ХАВФСИЗЛИГИНИ ТАЪМИНЛАШ ЧОРА-ТАДБИРЛАРИ ТЎҒРИСИДА\nЎзбекистон Республикаси Президенти ҚАРОРИ қабул қилинди. Қарор( қарор матни фақат рус тилида берилган http://lex.uz/docs/3578931 , ўзбекча қарор ҳам бор; фақат кирил алифбосида берилган қарорда фақатгина илова http://lex.uz/docs/3578933, лотин алифбосида берилган қарорда эса «Ҳужжат матни рус тилида берилган» деган маълумот бор холос http://lex.uz/docs/-3578933. Ҳужжатларни тайёрловчи давлат органларига алоҳида салом.)мазмуни қисқача четга ишлагани чиқиб кетаётган Ўзбекистон фуқароларига авиа ёки темир йўл чипталарини сотиб олишда Алоқабанк воситачилигида 20 фоизлик чегирма ва 300.000 сўм миқдорида моддий ёрдам беришдан иборат.\nБу албатта четга, асосан Россияга бориб ишловчилар учун қувонарли қарор сифатида қабул қилинди.\nЛекин аслида ҳам ХАЛҚ бу қарордан кейин четга чиқишда қулайликларга, чегирмага, имтиёзга эга бўлмоқдами?\nСабабини қуйида батафсил тушунтиришга ҳаракат қиламан.\nШу кунларда бир танишим (ёш бола, ёши 21 да, Россияда 2 йил ишлаб келиб, келганига 1 ҳафта бўлмай, қайта кетиш ҳаракатида) билет масаласида маслаҳат сўраганди, юқоридаги қарор юзасидан Ташқи меҳнат миграцияси масалалари агентлиги учрашни маслаҳат бердим, шундай қилса, билет нархидан бироз чегирма олиши мумкинлигини айтдим.\nОрадан бир кун ўтиб, танишим меҳнат бўлимидан чегирма билан олгандан кўра, кўчадан нақдга арзонроқ эканлигини айтганда ишонмадим, мустақил текшириб кўришга қарор қилдим.\nТекшириш учун Тошкентдан Москвага, 20 октябрь, якшанба куни учун авиабилет нархларини танлаб олдим.\nАввало ишни яшаш жойимга яқин бўлган Фарғона ва Марғилон шаҳарларида жойлашган авиакассалардан билет нархларини суриштиришдан бошладим.\n«Ўзбекистон ҳаво йўллари» МАК нинг расмий дилерларида Тошкент > Москва авиачипта нархи, эконом класс учун энг арзони 1.450.000 сўм экан, бир нечта авиакассаларда деярли бир хил нарх.\nЭнг арзони билет Россия авиакомпанияси Утаир дан Тошкент > Москва йўналиши учун 1.330.000 сўм экан.\nКейинги қадамда эса онлине билетларни қидириб кўрдим.\n«Ўзбекистон ҳаво йўллари» МАК нинг расмий сайтидан “онлине бронлаш” хизмати орқали Тошкент > Москва йўналишида билет қидирганимда энг арзон билет 1.449.874 сўм белгиланган экан ( https://book.uzairways.com/uz/booking/index/ ).\nАрзон авиабилетлар топиш хизмати бўлган АвиаСалес сайтидан ҳам қидириб кўрдим. У ерда энг арзон билет Утаир авиакомпанияси томонидан тақдим этилган, 1.345.138 сўм.\n«Ўзбекистон ҳаво йўллари» МАК томонидан тақдим этилган нарх эса 1.453.846 сўм ( https://www.aviasales.uz/search/TAS2010MOW1)\nДемак, Тошкент > Москва йўналишидаги, эконом класс учун арзон билет нархи, ўртача 1.450.000 сўм атрофида эканлигидан келиб чиқиб, миграция бўлимига ҳужжатларни расмийлаштириш ва билет сотиб олиш учун келдим.\nТахминимча, билет нархи 1.450.000 бўлса, 20 фоиз чегирма( -290.000 сўм), 300.000 сўм моддий ёрдамни чиқариб ташласа, 860.000 сўм билет учун тўлов қилиш керак эди.\nТашқи меҳнат миграцияси масалалари туман бўлимидан керакли маълумотнома олгач, агентликнинг вилоят бўлимига бордик.\nУ ерда ҳужжатларни рўйхатга олишгач, авиакассага бориб, нархларни эшитиб, капалагим учиб кетди.\n20 фоизлик чегирма ва 300.000 сўмлик моддий ёрдам қўшиб ҳисоблаганда ҳам Тошкент > Москва йўналишидаги , 20 октябрь санаси эконом класс учун билет нархи 1.665.000 сўм экан!\nДемак бу нархга 300.000 (1.965.000) ва 20 фоиз чегирмани қўшсак, умумий билет нархи 2.456.250 сўм экан!\nҚўшимча мажбурий ҳаёт суғуртаси, Агросуғурта томонидан(50.000 сўм), Алоқабанк томонидан мажбурий(айнан мажбурий, шахсан гувоҳ бўлдим, бир мижоз Ҳамкорбанк VISA картаси борлигини айтишига қарамай, мажбур очтиришди) VISA карта очтириш( 50.000 сўм. Дарвоқе, ПҚ-3584 да Алоқабанк томонидан ВИСА карталар 1 иш кунида очиб берилиши ёзилган, бу ерда эса 5 иш кунида очиб беришларини айтишмоқда, вахолангки кўпчилик 5 иш куни муддат ичида аллақачон учиб кетиб бўлишмоқда.).\nЭнг қизиғи фақат агентлик биносида ташкил қилинган махсус авикассадан билет олсангизгина юқоридаги 20 фоизлик чегирма ва 300.000 сўмлик моддий ёрдам берилар экан.\nАвиакасса ходимасининг айтишича, эконом классда 12 ҳил турдаги нарх тарифлари мавжуд бўлиб, авиакомпания айнан мигрантлар учун 2.456.250 сўмлик тарифни мажбуран(!)ўтказмоқда экан!\nБу нима аҳвол?!\nШу ўринда «Ўзбекистон ҳаво йўллари» МАК га бир қанча саволлар туғилади.\nНега одатий ҳолатда 1.450.000 бўлган билет, давлат ёрдам пули бериши керак бўлган ҳолат учун 1 миллион сўм қиммат нархда сотилмоқда?\nНега авиабилет сотиб олувчилар учун қандай турдаги билетни сотиб олиш танлови берилмаяпти?\nНега энг арзон тарифни эмас, энг қиммат тарифни мажбурий(!)қилиб белгилангансизлар?\nБу қарордан мақсад нима?\nҲеч ким олмаётган қиммат тарифдаги билетларни мажбуран сотишми?\nЁки ХАЛҚ пулини бир чўнтакдан иккинчи чўнтакка солиш йўли билан ўғирлашми?\n1 кун эрталабдан кечгача ҳужжат тайёрлаб, навбатга туриб, йўл ҳақи учун пул сарфлаб, яна давлатдан худди боқимандадек ёрдам олган қора бўлиб, 1.665.000 сўмга билет олиш қулайми, ёки шундай уйинг яқинидаги авиакассадан 1.330.000 сўмга авиабилет олган афзалми?\nОдамларни, ХАЛҚни устидан кулиш шунчалик ҳам бўладими, ҳурматли «Ўзбекистон ҳаво йўллари» МАК раҳбарияти?\nБу ҳолатдан жуда катта коррупцион схеманинг изи кўринмоқда.\nАввало кўчада сотилаётган 1.450.000 сўмлик билетни 2.450.000 сўмдан сотиш орқали, ҳар бир ажратилган ёрдамдан 1.000.000 сўмдан пул қайсидир «чўнтак»ка кетмоқда( 1.450.000 сўмлик билетни олган ҳам, 2.450.000 сўмлик билетни олган ҳам бир ҳил жойда кетади).\nМажбурий ҳаёт суғуртаси, Агросуғурта(ҳар бир одамдан 50.000 сўмдан). Бунда ҳам танлов берилмаган, давлатга тегишли бўлган Агросуғурта ҳукумат ёки маҳаллий ҳокимият вакиллари кўмагида монополлик қилмоқда.\nУндан ташқари Алоқабанк VISA карталарини мажбурий(!)очиб бериши(50.000 сўмдан, деярли кўпчилик карталари банк шоҳобчасида қолиб кетган).\nПҚ – 3584 дан мақсад нима ўзи?\nМигрантларга ёрдам беришми, ёки монопол ташкилотларни коррупцион ишларини қонунийлаштиришми?\nДавлат раҳбари бу қарорни қабул қилишдан мақсади одамларга ёрдам бериш бўлса, унда ўзига берилган имтиёзларни суистеъмол қилаётган «Ўзбекистон ҳаво йўллари» МАК Давлат ва Президент сиёсатига қаршими?\nАгар мақсад ХАЛҚни оғирини енгил қилиш, одамларга ёрдам бериш бўлса, авиакомпания қилган инсофсизликка чора кўриш, нархлари арзон билетларга ҳам чегирма ва моддий ёрдамни қўллаш, иложи бўлса, ҳар қандай авиакомпания билетлари учун жорий қилиш керак.\nАгар мақсад коррупцион схема асосида даромад олишни қонунийлаштириш бўлса, қарордан монопол ташкилотлар шу йўлда фойдаланишаётган бўлсалар, бу қонунни бекор қилган афзал. Шундоқ ҳам бу чегирма ва ёрдамсиз нарх анча арзон тушмоқда.\nМутасадди ташкилотлар ва «Ўзбекистон ҳаво йўллари» МАК дан шу маълумотларга жавоб кутиб қоламиз.\nПс. Пост 9 октябрь, соат 17.30 да ёзилди.\nАвиабилетлар учун пост ёзилган кунги нархлар кўрсатиб ўтилган.


Латвия Президенти Ўзбекистонга келди\nЎзбекистон Республикаси Президенти Ислом Каримовнинг таклифига биноан Латвия Республикаси Президенти Андрис Берзиньш 27 май куни расмий ташриф билан мамлакатимизга келди.\nИкки мамлакат давлат байроқлари билан безатилган Тошкент халқаро аэропортида олий мартабали меҳмонни Ўзбекистон Республикаси Бош вазири Шавкат Мирзиёев кутиб олди.\nҚисқа суҳбатдан сўнг Латвия делегацияси шаҳар ташқарисидаги Кўксаройда ўзи учун ажратилган қароргоҳга йўл олди.\nНавбатдаги Ўзбекистон — Латвия олий даражадаги учрашувига Ўзбекистон Президентининг 2013 йил октябрь ойида Рига шаҳрига ташрифи доирасида ўтказилган самарали давлатлараро мулоқотнинг мантиқий давоми сифатида қаралмоқда.\nТошкентда томонлар сиёсий, савдо-иқтисодий, сармоявий, маданий-гуманитар ва бошқа соҳалардаги ўзаро ҳамкорликни мустаҳкамлаш истиқболларини муҳокама этадилар.\nЎзбекистоннинг Европа Иттифоқига аъзо давлатлар орасидаги ҳамкорлари ичида ўзаро савдо ҳажми бўйича Латвия учинчи ўринда туради. 2013 йил якунларига кўра, мамлакатларимиз ўртасидаги товар айирбошлаш 248 миллион АҚШ долларидан ошган.\nЛатвия Президентининг Ўзбекистонга расмий ташрифи доирасидаги асосий тадбирлар 28 майга мўлжалланган.\nАввал хабар қилинганидек, музокаралар якунлари бўйича икки давлат раҳбарларининг Қўшма баёнотини қабул қилиш, Ўзбекистон ва Латвия ўртасида турли соҳалардаги ўзаро манфаатли ҳамкорликни янада ривожлантиришга йўналтирилган қатор ҳужжатларни имзолаш режалаштирилган.\nМазкур рукндаги бошқа мақолалар: « Ўзбекистон Президенти Ислом Каримовнинг Марказий Осиёда ядро қуролидан холи зона барпо этиш тўғрисидаги ташаббуси жаҳон ҳамжамиятида ўзининг амалий ифодасини топди\tҚўшма комиссия мажлиси »


Терма жамоамиз Абу-Даби шаҳрига етиб борди. Бугун қуръа, эртага мусобақа!\n25 ноя 14:45 Ko'rildi: 1 marta\nХабарингиз бор, 26-28 ноябрь кунлари БАА пойтахти Абу-Даби шаҳрида дзюдо бўйича "Катта Дубулға" туркумига кирувчи нуфузли турнир бўлиб ўтади.\nЙилнинг сўнгги "Катта Дубулға" мусобақасида дунёнинг 5 қитъаси 41 давлатидан жами 225 (137 эркак, 88 аёл) нафар дзюдочи медаллар учун татамига чиқади. Юртимиз шарафини Илиас Илиадис ва Бекзод Тўрабоев мураббийлигидаги 10 нафар дзюдочимиз ҳимоя қилади. Улар орасида Токио Олимпиадаси совриндори Давлат Бобонов ҳам бор.\nАбу-Даби татамиларида Лондон-2012 Олимпиадасида олтин, Рио-2016 кумуш, Токио-2020 Олимпия ўйинларида бронза медали соҳиби бўлган грузиялик Лаша Шавдатуашвили, Токио Олимпиадасининг бронза медали совриндори, жаҳон чемпиони, бельгиялик Маттиас Кассе, Токио Олимпиадасининг олтин (жамоавий) ва кумуш (яккалик) медали эгаси, франциялик Амандин Бушар сингари дзюдо юлдузлари БАА пойтахтига етиб боришган.\nЯпония терма жамоаси таркибидан икки аёл дзюдочи ўрин олган. Кунчиқар юртнинг эркаклар терма жамоаси БААга келмайди. Франция 11 эркак, 10 аёл, Россия 13 эркак, 9 аёл, Мўғулистон 10 эркак, 10 аёл, ён қўшниларимиз Тожикистон 10 эркак, Қирғизистон 4 эркак дзюдочи билан мусобақада қатнашади. Қозоғистон дзюдочилари турнирда иштирок этишмайди.\nТерма жамоамиз делегацияси ҳам Абу-Дабига етиб борди. Бугун Тошкент вақти билан соат 15:00да "Катта Дубулға" турнирига қуръа ташлаш маросими бўлиб ўтади. Эртага эса енгил вазн тоифасидаги беллашувлар билан мусобақага старт берилади.\nАбу-Даби "Катта Дубулға"да қатнашадиган таркибимиз:\n-66 кг: Дилшодбек Йўлдошев\n-81 кг: Суҳроб Турсунов, Арслонбек Тожиев\n-100 кг: Музаффарбек Тўрабоев, Ақлмурод Худойбердиев\n+100 кг: Шоҳруҳ Мамарасулов